
Cu vesele glasuri de tinere firi 
Cuprinşi de-amintirea străbunei măriri 
Spre soare ni-e gândul şi mergem spre el 
Lumina ni-e ținta şi binele ţel 

Trăiascâ-ne țara şi neamul. 

Jurat-am pe tot ce strămoșii ne-au spus: 

Și altarul de jertf'al naţiunii să fim 

Şi sufletul neamului nostru. 

Credința 
fincrimei române 


Aflu atât de potrivit titlul ce l-au dat elevii Orădani 
revistei lor, această arenă spirituală în care aripile lor 
îşi încearcă sborul spre culmile albastre. 

" Ce altceva este tinerețea decât o tainică visare ? 


„dar. țara. visată de un tinăr e întrezărită în depărtarea 
“poleită cui raze de aur. 


| Cât sunt de cruzi ceice vor să taie aripile tinereţei 
visătoare ! Cică între realitate şi visare ar fi o prăpastie 
de netrecut. 

Eu socot că visarea este un dar ceresc pentru 
tinerime. Este calea aurită ce duce spre cer. Visătorii 
idealiști au darul de a sublima realitatea și de a evada 
din pustiul ei mohorît. Din visare se întruchipează idealul 
eteric ce înfrumusețează, prin progres, realitatea. 

Visarea e patrimoniul sfânt al tinereţei, dar eu socot 
fericiți şi pe ceialalţi, în vârstă, cari încă nu s'au înstrei: 
nat de potecile ei. Celce visează dă dovada unei bogății 
de frumuseţe ce o poartă în suflet. Creștinii sunt niște 
visători ai cerului în viaţa de pe pământ. ln această 
visare văd eu rădăcinile marilor avânturi spre noui pre- 
faceri sociale. 

Prin aceasta socot a fi răspuns cetitorilor revistei 
„Țara visurilor noastre“ dacă e bine sau nu ca tinerimea 
să fie visătoare. 


Dar visarea se împacă foarte bine şi cu realitatea. 
Trăsătura de unire între aceste două o constitue credința. 
Ea leagă un punct fix, — să zicem realitatea — de 
altul întrezărit în ceață, care este idealul. 

Care poate fi punctul de reazăm, din care pornește 
credința spre a construi, după modelul idealului visat, o 
realitate mai frumoasă ? | 

Care sunt rădăcinile idealului, ancorat în pământul 
strămoşesc, din care se inspiră tinerimea română în 
avântul ei spre „ţara visurilor“ sale? 

lată-le : mormintele părinţilor, altarul bisericii stră- 
moșeşti, câmpurile de lupte biruitoare, eroii şi mucenicii, 
glia stropită cu sudoare, casa părintească, limba maicii, 
precum și creaţiile spiritului românesc în avântul lui spre 
culmi, ca totatâtea elemente, din care se compune no- 
țiunea de Patrie. 

Credința constitue legătura sufletească, caldă, iubi- 
toare, înaripată, dătătoare de puteri creatoare şi vizionară, 
cu aceste rădăcini ale moştenirei strămoșești. Credința 
aceasta creiază, prin visarea tinerească, avântul spre 
culmile unui ideal, tot mai măreț. iubirea caldă pentru 
zestrea strămoşească ne mână mereu spre perfecționarea 
ei. Credința în trecut devine puntea de aur spre un viitor 
mai frumos. 

Deviza tinerimei române, în această epocă de mari 
prefaceri pentru ţara noastră, s'a concretizat atât de minu- 
nat în cuvintele: „Credinţă şi muncă pentru Țară și Rege“. 

„Credinţa — după sf. Scriptură — este adeverirea 
celor nădăjduite, dovedirea lucrurilor celor nevăzute. 

(Evr. il v. 1). 

Regele întruchipează Patria și este purtătorul nădej- 
dilor ei de mărire. lar M. Sa Regele Carol II. mai este, 
în mod providenţial, şi o forță dinamică ce îndrumă 
Patria noastră cu paşi repezi spre orizonturi tot mai 
luminoase. 

Trecutul neamului este punctul fix, pe care tinerimea 
română se reazamă în avântul ei spre viitor. Credinţa 
nesdruncinată în Patrie şi Rege este puntea de trecere 
spre noui realizări. 

Crede şi visează, tinerime română, şi din. visul fău 
curat, creiază prin munca credinței tale, România fericită, 
visată de tine, acum în anii primăverei tale. 

„In acest semn vei învinge !“ 


+ Dr. ANDREI MAGIERU 


Episcopul Xradului 


Deviza străjerului : 
- Credinţă şi Muncă 
pentru 
Ţară şi Rege 


Crezul străjerului: 


1. Cred în Dumnezeu și în Biserica străbunilor mei ; 
2. Cred în Regele Ţării, Marele Nostru Străjer, 
Cârmuitorul destinelor poporului Român ; 
3. Cred în muncă și jerttă închinându-mi întreaga 
mea ființă pentru ridicarea şi propășşirea Patriei; 
| 4. Cred în Straja Ţării — chezăşia unităţii nea- 
mului, hotarelor şa sufletului Românesc. 


>) 


Miilor de martiri cari şi-au dat 
vieaţa pentru e!, aici 


Ardealule, pământ dorit, 
Udat cu sânge strămoşesc ; 
L'al [ării sân ai revenit... 


Ai revenit cu bucurie, 
Căci suferința milenaă 
Veacuri [i-a fost parte ţie. 


Din gropi se vor lrezi vitejii 
Când duşmani te-Qr amenin[a, 
Când or veni cu-armata regii. 


Şi nimeni nu te va înfrânge, 
Ardealule, pământe scump, 
Ci ei se vor umplea de sânge. 


Se vor umplea de roşu sânge, 


Și vor muşca a ta țărână, 
lar noi, de milă le vom plânge. 


Şi tu, Ardeal, pământ bogat, 
De-apururi vei fi 'nfloritor, 
Marfirii sângele ţi-lau dat: 


La Turda a murit Mihai, 
Viteazul cel dintre viteji, 
Ca de'nflorire parte s'ai. 


La Alba-lulia s'a frânt 
Pe roată Horia, cel viteaz 
Şi Cloşca, pentru-al tău pământ. 


Ardealule, pământ dorit, 
Udal cu sânge sfrămoşesc; 
L'al [ării sân ai revenit... 


Oradea, Martie 1939. TRAIAN C. COSTA CL.1V B 


Sensul muncii 


Inchinăm aceste rânduri, muncitorilor şi muncii. 

Am cunoscut o seamă de oameni, cari prin torente verbale 
rostite de pe piedestale de bâlciu, ori eJectorale şi prin agitate şi 
unghiulare gesturi, făceau lumii strânse impresia de oameni energici 
şi muncitori. 


Mărturisesc, aceşti oameni nu sunt muncitori, ci neurastenici 
agitaţi, cari îşi risipesc energia prisosită în artificii mincinoase cu 
dăinuire de o ciipă. 

Am cunoscut altă seamă de oameni, cari încremeniţi în poziţie 
de fakir, privesc în gol, ţintă, fără să se clintească, ori, mai ales, 
fără să depene în mintea lor şireaguri de imagini, salbe de idei, 
şi să le împărecheze în frapante judecăţi nouă, desvălind adevăruri 
tăinuite. | 

Nici aceştia nu sunt muncitori ; ei sunt sclavii unei netulbu- 

rate trândăvii, care acopere o leneşă circulaţie a vieţii în trupul 
„» împietrit,. sli . 
PR „Gâmenii muncitori se aa olotizează. pe laturea psihologică, 
“Brititeg. sforțare susținută, o permanentă încordare de voinţă şi o 
'sprintenă activitate, controlată şi îndrumată, a fanteziei şi inteli- 
genţei creatoare.. 

Pe laturea fizico-socială munca se întrupează în: materie, ori 
forme sociale, intervenind modificatoare în rețeaua forţelor meca- 
nice, în stările materiei şi în organizarea societăţii. 

Idealul educativ al familiei, societăţii, şi şcoalei trebue să fie 
coordonarea armonică, potrivirea cu folos, a celor două aspecte 
ale muncii: psihologică şi mecanică. Energia sufletească, trebue să 
se reverse şi să se încorporeze în forme statornice: materiale şi 
sociale. 


Văzută în lumina acestui criteriu, calitatea şi intensitatea 
muncii, se poate aşeza pe întinsul unui etalon care ne îngădue 
aprecierea ei, căutându-i poziţia între cele două diviziuni funda- 
mentale : a) sforţarea intelectuală creatoare, însoţită de un minim 
de exteriorizare materială, socială ori artistică b) încordarea spiri- 
tuală, întovărăşită de marile şi minunatele modificări tehnice, ar- 
tistice ori de invenţiuni de forme politico-sociale, ale căror efecte 
se prelungesc în cursul veacurilor. 

Se îmbie categoria logică de a judeca aspectul psihologic al 
muncii după volumul materiei, forţelor şi indivizilor asimilați şi 

transformați, după durata efectelor şi senzul lor progresiv, ori 
regresiv în cursul vremii. 

Acest criteriu, ne-ar îngădui să întocmim cu uşurinţă ierar- 
hia valorilor produse de muncă. 

De pildă egoismul, care este un puternic resort dinamic de 
activitate, produce o muncă de calitate inferioară. Volumul  ma- 
teriei câştigate poate fi mare; volumul uman, însă, până unde se 
întinde acţiunea egoismului, e redusă la o singură presoană. 'De- 
asemenea efectele în timp se sting odată cu lopata de pământ 
aruncată peste mormântul sgârcitului — egoist. 

Altruistul idealist, dinamic, constitue antipodul egoistului. Ac- 
tivitatea lui cuprinde în crugul ei un grup social, ori națiunea în- 
treagă. Efectele muncii se vor strecura în sufletele indivizilor, 
dându-le o tinctură nouă, pregătindu-i pentru alte idealuri, schim- 
bându-le părerile arhaice, după cerinţele vremurilor noi, deschi- 
zând alte drumuri şi pagini în istorie. 


Strădaniile educatorilor, năzuinţele scolarilor, trebue să se 
arate în mutarea elevilor din categoria de muncă înferioară pe 
planul categoriei de muncă superioară ; în exemplele noastre : dela 
egoism spre altruism. 


In lumina criteriului adoptat, străjeria se asedii ca o şcoală 
minunată, pentru aceasta mutare a individului dintr'o categorie în 
alta superioară. Ea propovădueşte şi îniăptueşte munca din “ ale 
cărei roade se îndulceşte colectivitatea, fie prezentă, fie viitoare. 
Săvârşeşte acte, cari îşi întind efectele prin serii de ani. Prin spi- 
ritul de iertfă, în interesul colectivităţii, prin adăparea .la virtuțile 
strămoşeşti, închinarea la figurile trecute, prin acte săvârşite cu 
gândul la viitor, străjeria învaţă individul să cuprindă în sfera sa 
cel mai mare volum de oameni: generaţiile trecute, prezente şi 
viitoare. Prin polarizarea simţirilor în jurul dinastiei şi al srăluci- 
torului reprezentant, M. S. Regele Carol II, Domnul şi Domnitorul 
Ţărilor Româneşti, străjeria oferă iarăşi o luminoasă pildă de acti- 
vitate cu efecte extraordinare în timp: consolidare în prezent — 
şi rezistenţă nebiruinţă în viitor, faţă de orice primejdie. | 

“In preajma zilei de 8 lunie, aşa tălmăcim datoriile noastre 
dăscăleşti şi străjereşti: o forţare neslăbită pe laturea sufletească, 
un şir fără sfârşit de manifestări fizico-sociale în interesul colec- 
tivităţii, o închinare supusă faţă de Primul Străjer al Ţării, şi 
atunci vom realiza sensul adevărat al „muncii“ din deviza stră- 
jerească. 

T. NEŞ 


Cosasii 


Pace ! Linişte de vară 

Şi prin aurite lanuri 
Seceră făranii -spice 

Ce se mişcă valuri, valuri. 


Vin fetele cu ulcioare 
Cu-apă rece dela râu 
Se aşează la răcoare 
Printre spicele de grâu. 


«Spor la muncă deie Domnul 
Să sfârşim până deseară 
Căci aceste valuri 'nalte 
Intreţin o'nlreagă fară 


—Ai gătat ? — Gătat — CoPluna 
Se iveşte după dealuri 
„Să nu ne găsească astăzi 

„Cu neisprăvite lanuri 
Printre spicele lovite 


Merg cu toții înspre casă. 
O fată cu fusta 'n bete 

Cânt'o doină prea frumoasă: 
«Frunză verde pe răzoare. 
leri veneam cu trei ulcioare 
Printre galbenele spice. 

Un moşneag vine şi-mi zice : 
«Frunză verde pe răzoare. 
Unde mergi cu trei ulcioare? 
«Sulciniţă fluluraşi. 
Merg cu apă la cosaşi» 
Bine faci tu fătul meu, 

Să te vadă Dumnezeu. 
Doar plugarii toală vara. 
Dau pâine în toată fara. 
Frunzuliță iederă 

Ei seamân şi seceră. 

Prinlre spicele ca marea 
Aibă binecuvântarea» 


Glasul sună melancolic 
Printre crucile cosite 
Ce lucesc la raza Lunii 
Prea frumoase aurite. 


TOBIAȘ GH. cl. Îl 


Epighamă 


Un îost om politic a pus să i se facă 


bustul, care însă nu-i seamănă deloc. 


Ți-au cioplit chipul în piatră 
Și să ştii c'a reuşi! : 

Se aseamănă cu fine... 

Doar că tu eşti necioplit. 


Acteon 

Pavilionul naţional 


De Dr. V GHERMAN 


In lungul şi latul frumoasei și scumpei noastre Patrii, dela 
coloniile de vară de pe țărmul mării şi până la şcolile modeste 
din văile ascunse între munți, vezi înălțându-se catarge impozante 
în vâriul cărora fâlfâie maiestos tricolorul nostru rupt din curcubeu, 
în bătaia arşiței de vară, sau deasupra peisajului orbitor de albal 
zăpezii Se caută într'adins și nu fără rost, ca aceste catarge să 
ridice cât mai sus şi să ţină cât mai drept steagul nostru, expri- 
mându-se un ideal şi arătându-se o datorie. Grija aceasta deose- 
bită pentru înălţarea şi susținerea simbolului Patriei şi a neamului 
îmi pare impresionant de îrumoasă în toate amănuntele ei. 

Se sapă o temelie adâncă în pământ pentru a arăta, că tot 
ce are această Țară și tot ce e legat de acest neam are rădăcinile 
adânc înfipte în pământul nostru strămoşesc. Se clădește apoi o 
bază solidă din pietre şi ciment, căci aşa cum apa în loc să spele 
consolidează cimentul, tot aşa, puhoaiele de neamuri care au trecut 
peste noi şi pământul nostru, nu au făcut decât să ne lege şi mai 
tare de glia strămoșilor noştri: Un cheag mai puternic chiar decât 
cimentul a format pentru noi neclintita noastră credinţă, în care 
mai tari și mai rezistente ca pietrele de granit pur, erau așezate 
şi fixate marile virtuți ale părinţilor noștri pentru a forma un zid, 
nebiruit de neamuri şi gata să înfrunte veacurile. 

In această bază de ciment, se fixează apoi trei bare de fier, 
care garantează catargului stabilitatea şi siguranţa, aşa cum umăr 
la umăr se adună în jurul statului ca să-l susțină și asigure mun- 
citorii cu brațul, cu mintea şi cu sufletul. Aceste trei bare pe urmă 
sunt legate cu două cercuri puternice de metal, sus și jos, drept 
dovadă ca adevărata forță cetățenească stă în solidaritatea pături- 
lor de sus și de jos. 

In acest suport de ciment şi fier se aşează apoi catargul pro- 
priu zis, cel mai frumos exemplar de brad adus din codrii noştri falnici. 
Se pune o deosebită pasiune în a alege pe cel mai vrednic repre- 
zentant a! pădurilor noastre, pentru cinstea de a purta falnicul nostru 
tricolor. Cel mai drept, cel mai vânjos și cel mai simetric dintre 
brazii tineri e coborîi din creasta munţilor prentru a fi îmbrăcat 
cu mantia stindardului, caşi cum ar vrea să simbolizeze şi să 
exemplifice ca şi din fiii românismului, caracterul cel mai drept, 
ştiinţa cea mai demnă, tăria sufletească împerecheată cu forţa fizică, 

sunt chemate a purta și a înălța cinstea și fala românismului, Aceste 
catarguri din brazi tineri sunt pildă și chemare pentru tineretul 
nostru român: Cu picioarele înfipte adânc în tradiția pământului, 
pe baza sigură a credinţei în Cel de sus şi a virtuţilor strămoşeşti, 
stăm solidari cu mic şi mare, drepți ca. lumina şi tari ca oţelul, 
purtând cu fruntea ridicată şi braţul încordat pe umerii noştri des- 
tinul unui neam, gata oricând şi la întreaga datorie. Măiestos şi 
încet se ridică steagul, pe catarg aşa cum cu Dzeu, trudă, necazuri 
şi suferinți au înălțat şi neamul nostru din apăsare și desbinare, 
oprindu-se câteodată aşa cum demulteori, durere, ne-am poticnit şi 
în cursul istoriei; se înalță sus ca să arate că chemarea omului 
este de a se ridica deasupra intereselor gliei dacă vrea să ajungă 
purtător de idealuri în serviciul Patriei. Abia ajuns steagul la vârf, - 
vine bătaia vântului şi îl desfăşoară, aşa cum ideile puse în dis- 
cuția diferitor curente şi convingeri, dau naștere adevărului curat 
şi vecinic. | 

Catargul înarborat se leagănă în bătaia vânturilor înclinându- 
se ușor şi pentru scurt timp într'o parte sau alta, dar întotdeauna 
revine în linia dreaptă de echilibru. 

“'Tinerime studioasă a neamului meu, chiar dacă teorii și cu- 
“ sente te-ar putea face să te închini pentru moment, nu uita nici 
o. clipă şi în nici o împrejurare a vieții că datoria primordială a 
fiecărui Român este linia dreaptă, tranșată prin jertfe de strămoşi, 
a iubirei curate de Patrie până ia jerttirea vieţii, cu fiecare clipă 
de muncă, până la ultima picătură de sânge, 


Celor ce pleacă 


Orice despărţire cuprinde în sine două momente: unul de 
deslipire, de detașare de cineva şi ceva cărora le-ai îost atașat, 
alipit, altul de înaintare liberă spre ceeace vreai să tinzi. Ace- 
leaşi sunt sentimentele — de durere și de bucurie care ne stă- 
pânesc și pe noi și pe ei, când e să ne despărțim de cei cari 
au ajuns la sfârşitul drumului ce l-am făcut o vreme împreună: 
elevii clasei a VIII. 

Evident pentru ei această despărțire are o parte și de bu- 
curie, de sentiment aducător de linişte, de odihnă, după truda 

alor 8 ani: de-a-și vedea încheiate storțările atâtor ani, — atâ- 
tea nădejdi! 

Ceeace trebue să-i cuprindă, în aceste momente nu se 
poate exprima mai bine, decât o exprimă poporul nostru la 
Sfârșitul oricărei munci de fiecare zi: «Doamne, Ție-ţi mulţu- 
mesc! Pentru tot cât mi-ai dat! Pentru atât cât mi-am dat!» 
Căci partea grea de răspundere, pentru rezultatul aşa cum îl 
„obţinem, — cade întotdeauna şi în primul rând, în cârca noastră. 


Dar” trebue să-i cuprindă şi sentimentul de gratitudine faţă 
de instituţia, liceul care i-a ocrotit: 

Cinstiţi-l! E cuibul de unde sburaţi! Nu-i stricați numele 
nici prin cuvântul necugetat ce ar putea să vă scape de pe 
buze, cine știe pentru ce nemulțumiri reale ori închipuite. 

Mulțumită faţă de cei ce-au contribuit, — fiecare cu cât 
ne-a tost dat să putem, — la îmbogățirea sufletului vostru și 
pregătirea lui pentru noui forme de viață, spre care porniţi. 


In iaţa necunoscutului din faţa voastră, în care intraţi, cu 
ziua de azi, vă dorim, cei ce rămânem: ca drumul, pe care 
apucaţi, să-l simţiţi că este înfr'adevăr al vostru ; deci: să ştiţi 
că trebue să-l pregătiţi, să-l lucraţi, ca să puteţi şi merge, și 
sta pe el! 

Noi avem nădejdea că va îi aşa! Voi Să aveţi credinţa 
că de azi, mai mult ca până acum: în mâna voastră văe 
soartea. | 

Să îiți încredinţaţi că veţi birui, dacă nu veţi uita ceeace 
aţi învăţat și în clasă, și în afară de clasă: acasă și în cadrul 
străjeriei. Dacă nu veţi uita că ceeace aţi auzit și aţi spus de 
atâtea ori, va trebui să întăptuiţi în sufletele voastre: credinfa 
și munca. Nu munca individuală numai şi egoistă, ci pe cea 
colectivă: pentru alţii, pentru cei puţini și pentru cei mulţi ai 
tăi; pentru toți: pentru Neam şi pentru Rege; încadrându-vă 
tot. mai conștient, de azi înainte, în viaţa neamului din care 
faceţi parte. Cu Dumnezeu înainte! Increzându-vă în El, veţi 
dobândi puteri să biruiţi greutăţile vieţii, ce se apasă de azi 
încolo mai mult pe umerii voștri chiar decât pe ai celor.ce vă 
iubesc — dar cu încredere și hotărire veţi putea să faceţi din 
țara visurilor noastre — realitatea vieţii voastre simțită şi 
trăită. ga 


Prof. AUGUSTIN COSMA 

Eminescu şi Gosa 


Destinul a voit ca la o jumătate de veac dela întoarcerea 
în veșnicul repaos a cântărețului minunat al gliei şi naţionalis- 
mului nostru, să-l urmeze pe calea fără întoarcere bardul pă- 
timirii și izbânzii Românimii. 

Eminescu şi Goga! Nume mari alături pe bolta rece a lu- 
ceafărului, unite în veșnicie prin destin şi geniu. Primul și-a 
ratat o vieaţă pe care n'o înţelegea în sensul dat de societatea 
mediocră, anonimă. Al doilea şi-a stăpânit vieaţa al cărui îir 
şi l-a depănat însuşi, făurindu-și un destin mare și crud care 
l-a lovit până la urmă. 

Cântarea pătimirii unui neam a început-o un mare poet, 
moldoveanul Eminescu. Ducând-o mai departe un fecior de popă 
ardelean, Octavian Goga, şi-a împreunat-o cu propria-i vieaţă. 
Evanghelistul românismului a prins într'o genială schiță poetică 
tragedia naţională ce începea; Goga poet şi luptător şi-a pus 
Aa temelia poeziei lui o idee căreia i-a dat vieaţă și strălucire 
mai mult ca oricine. Poezia naţională a lui Eminescu e tendin- 
ţioasă ; același caracter îl are întreaga poezie a lui Goga. Con- 
cepţia poetică. a ultimului e mult departe de principiul artei 
pentru artă. In poezie, Goga a văzut un mijloc de luptă pentru 
idee alături de oratorie și proză. In un asemenea caz tenden- 
țiozitatea e element structural; lipsa lui ar duce la neputinţa 
de a îiința a poeziei lui Goga. Nu numai a lui Goga; de vreme 
ce o poezie conţine în iondul ei o idee patriotică — element 
politic — a trecut peste limitele impuse de arta pură. Planul 
pe care găsim punctul de atingere al celor doi mari poeţi ai 
naţionalismului, îl iormează ideea naţională. Felul cum e con- 
cepută o idee de un spirit omenesc, izvoreşte din chiar indivi- 
dualitatea lui. Eminescu are o vieață sufletească care se pre- 
zintă cu un dublu aspect: dorinţa de nimicire totală, de veşni- 
cul repaos al Nirvanei, desgust de oameni şi vieaţă alături de 
o iubire fără margini pentru neamul său. lubirea aceasta care 
în ultima analiză exclude pesimismul, desnădejdea pasivă, nu-i o 
iubire oarbă. Eminescu o simte stăpânindu-i sufletul, îşi dă însă 
seama de legitimitatea ei şi o .justifică sistematic. Activitatea-i 
ziaristică e munca unui geniu care în afară de poet, e un gazetar 
cu neclintită rațiune şi un doctrinar al unei idei. Glossa și 
Doina: Desinteresarea pentru tot ceeace e maniiestare de vieață 
umană şi violentul strigăt al unui neam cerându-șşi un drept 

natural; dreptul de vieaţă. Două titluri de poezii schițează per- 
fect duplicitatea suiletească a lui Eminescu. Vieaţa în sine o 
vede prin prisma schopenhauriano-budhistă.  Suierinţă, durere 
peste tot. Dumnezeul fără milă dacă există, sau destinul Ja îel 
de crud, a dat omului o vieaţă împletită din suferinţi trăite 
într'o nestârșită succesiune de dureri. Trăirea unei existenţe, 
hărăzită să fie prilej de veşnică sulerință, n'are sens. Binele 
suprem, fericirea adevărată n'o dă decât iiniștea netiinței din 
Nirvana budhistă. Religia n'a putut birui deprimarea suile- 
tească ; Eminescu a fost lipsit de credinţă. Altceva a putut să 
dea momente de echilibru de viaţă normală spiritului poetului : 
glasul strămoșilor, al gliei, ce se făcea auzit, atavic, cu mur- 
mure din alte vremi, în adâncul frământat al sufletului. Astfel 
poetul Nirvanei a putut fi în acelaşi timp poetul avântat a] 
vremilor de apusă mărire și a putut să întrupeze pentru vre- 
mea lui şi cele următoare năzuinţele naţionale şi sociale ale 
naţiunii întregi. 

Faţă de deprimanta concepţie de vieaţă a lui Eminescu se 
ridică puterea vitală şi sufletească a lui Goga. Goga a suferit 
cu toată putinţa de suferință a sufletului său; n'a tost însă ni- 
ciodată un învins al vieţii. Rostul lui, oricât de jalnic i-a îost 
făurit de «ursita mașteră şi rea», nu i-a biruit puterea de vieaţă, 
nu l-a făcut să dorească părăsirea luptei prin nimicirea vieţii. 
Goga a voit să trăiască și să lupte. 

Formaţia spirituală, fondul ' sulletesc și iniluența lumii 
exterioare îi apropie. Familie românească — cea din carea 
ieșit Goga, românesc sănătoasă, — cultură, germană, copilărie 
trăită la ţară, desrădăcinare. | 

Eminescu a îost un cântăreţ al naţionalismului dublat de 
un documentat și logic doctrinar. Goga a îost nu numai un 
maestru al cuvântului, ci a fost un om de luptă. Eminescu nu 
avea putinţa de a lupta; îi lipsea un fond suiletesc solid. I l-ar 
fi putut da creştinismul; crezând ar îi înlăturat tortura întrebă- 
rilor cari l-au urmărit mereu. Goga a crezut în Dumnezeu și i 
s'a adresat. Rugăciunea lui Goga e glasul sufletului chinuit cu 
totul alttel decât revoltatul Dac prin care Eminescu stideăză o 
Divinitate în care nu găseşte deslegarea chinului său suiletesc. 
Goga s'a ridicat deasupra vieţii, a luptat şi s'a îndreptat pe 
deasupra piedicilor spre zarea luminoasă a izbânzii, Eminescu a 
tost învinsul vieţii şi a abandonat lupta; bolnav sufletește, bol- 
nav trupește, s'a cutundat în haos înainte de moarte. 

In vremea ce o trăia, Eminescu reprezintă între atâţi de- 
magogi, falși proieţi şi patrioţi de paradă, clarviziunea şi ideea . 
naţională, pe care o va relua sub acelaș aspect și mai târziu, 


Octavian Goga. 
Eminescu, a fost rasist în sensul în care va îi mai târziu 


Goga; a văzut în ţăran singura valoare pozitivă, după cum 
Goga avea să numească mai târziu satul: marele rezervor al 
naţiunii, marele tot. 
i Ideea de rasă este adânc întipărită în gândirea politică 
naţională a amândoura, cu tot ceeace decurge din ea. Credinţa 
în 'rasă, în neam,.le întoarce ochii spre trecut şi Eminescu este, 
cum va îi şi Goga, tradiţionalist. 
Naționalismul lor are o accentuată nuanţă conservatoare. 
Decăderea prezentului îndreaptă îatal privirile spre un 
trecut mai bun, retroprivire care dă nădejde pentru un viitor 

mai bun. Eminescu a căutat să descitreze rostul neamului a- 

cestuia în cronicele acoperite de colb ale vremurilor de strălu- 
„cire mușatină și basarabă, neputându-l găsi .în , maimuţăreala 
demagogică a unei epoci ridicule. 

“... Ceeace € bun în Franţa, în Germania, în Italia, nue bun 
numai decât la noi. Noi suntem altfel de cât ceilalţi: de aceea 
formăm doar o națiune deosebită. Eminescu a văzut primul, în- 
drăgind un trecut scump şi glorios, soluţia justă: îndreptarea 
relelor s'o căutăm în noi, nu în afară. 

Goga  îndreptându-și văzul «spre cei rămași în urmă» 
a iubit același mare trecut și a dat aceeași deslegare: 
menținerea specificului nostru naţional şi a purității rasei. In 
gândirea lor politică, sunt prezente toate laturile problemei 
noastre naționale: socială, demograiică, rasială care se încheagă 
„omogen în cadrul ideii naţionale. Eminescu a colindat ţinutu- 
„rile româneşti, le-a cunoscut și iubit. A avut convingerea nua 
unităţii; — era această conştiinţă de unitate intrată în senti- 
mentul general de atâta timp, — ci a necesităţii unităţii. A co- 
“ laborat la toile traţilor de sub alte stăpâniri, a întrezărit vi- 
zionar, în unitatea spirituală, fundamentul unităţii politice şi a 
crezut în ea. Goga mai norocos a luptat și biruit, a asistat la 
victoria cea mare şi a muncit pentru consolidarea edificiului 


național nou. 
Poeți, doctrinari, proieţi ai naţionalismului; care din ei 


are întâietate ? Eminescu n'a îost înțeles poate de aceea și-a 
ratat și vieața; Goga dimpotrivă glasul lui povestind lumii 
«jalea instrăinatului Ardeal» n'a trezit înţelegere, ci entuziasm. 

Eminescu și Goga sunt în afară de timp, raportându-i to- 
tuşi la vremea lor îi înţelegem mai mult. Eminescu a tost un 
precursor, Goga a mers pe drumul deschis de el. Primul a dat 
„putere, din geniul lui, ideii; Goga a dus-o mai departe. A adre- 
sat-o inimii, a turnat-o în tiparele de aur ale versurilor lui şi 
a dat sutlet armatei ţării libere în momentul intrării în răz- 
boiul care avea să ducă la transformarea în realitate a unui 
vis stropit cu multe, multe lacrimi și mult sânge. 

Sunt nume prea mari, prea scumpe pentru a încerca o ba- 
nală rânduire după norme diferite; Eminescu şi Goga sunt în 
afară de timp și spaţiu, sunt mai presus de noi prin moarte şi 
geniu. 
Pe bolta senină, din sferele înalte, luceafărul își trimite 
raza»i de lumină contopită cu cea a stelei cântăreţului pătimirii 
noastre. Eminescu şi Goga veghează alături din înălțimea rece 
a nemuririi la împlinirea rostului nostru pe acest pământ. 

Icoana lor să îie veşnic înconjurată de dragoste în sutle- 


tele noastre*). A 
DINU TANASE 


(Dedicată prietenei mele Eugenia Pătălău la 14 Aug. 1938) 


Va ninge toamna veştede petale 
Va ninge mii de frunze pe alei, 
Iar grădinița visurilor tale 

Va lăcrăma de picurii cei grei. 


Şi în amurgul lainic o faţă dureroasă 
Privi-va jalnic părui 'nzepezit, 

Subil un dor puternic în unda somnuroasă 
Va rechema icoana primului iubit. 


Dar grădinița visurilor lale 
Va lăcrăma de picurii cei grei 
- Câci toamna numai veştede petale 
A presărat pe tristele aiei. 
VIORICA OŢȚELIA 
cl. VI L. Sf. Ursula 


*) Vorbire ţinută în şedinţa comemorativă a soc. V. Alexandri în 
20 Mai a.c. Ia 

Iubirea de țară 
în poezia lui Mihail Eminescu 


Un popor se cinsteşte, cinstind pe cei 
care îi fac mândria (M.S.Regele Carol [1).. 


Cinstirea înaintaşilor şi mai ales a acelora care și-au pus. 
întreaga lor vieaţă în slujba ţării şi a neamului lor, nu este 
numai un act de pietate îaţă de cei dispăruţi, poate atuncia când 
mai era nevoie încă de munca şi priceperea lor, ci este și o 
datorie sfântă a neamului din sânul căruia s'au ridicat și mai 
ales a tinerei generații, nădejdea de mâine a neamului, care 
culegând rodul trudei lor vor găsi în pilda vieţii lor, exemple 
vii de înalt patriotism și de iubire sfântă faţă de patrie și neam. 
Căci «un popor se cinsteşte, cinstind pe cei cari îi tac mândria». 

Iată rostul şi în acelaş timp înţelesul comemorării de 
astăzi: la a 50-a aniversare a morţii lui Mihail Eminescu, voim 
să preaslăvim în el cea mai înaltă întrupare a geniului poetic 
românesc, care, ridicându-se într'un salt măreț, a dat viziunea 
sublimă a durerilor umanităţii și a marilor - aspirații naţionale. 
Voim ca să arătăm mai ales cât de apropiat este sufletul lui 
Eminescu, de sutletul nostru, cât de actuală şi vie i-a rămas 
opera şi cât de profetic a întrevăzut el un viitor care prin 
jertia atâtor suilete alese ca și al lui, a devenit pentru noi un 
prezent. 

Căci Mihail Eminescu n'a fost numai cugetătorul pesimist 
al cărui crez filozofic a fost suprema înţelepciune în abnegaţia 
cea mai deplină, în contemplarea cea mai inactivă şi în indife- 
renţa cea mai stoică; aceea ce-l apropie mai ales de noi, deşi 
a trecut o jumătate de veac dela moartea sa, este sentimentul 
iubirii de neam şi țară care străbătând dealungul operei sale 
îl transiormă astiel într'un cântăreţ al trecutului şi un idealist 
al viitorului. Mihail Eminescu a cântat trecutul neamului; l-a : 
cântat cu patimă, pentruca cei prezenţi inspirându-se din el, din 
vitejia şi măreţia lui, să-și formuleze un crez pentru viitor; 
un crez mai bun; un crez salvator. 


Ce-ţi doresc eu ţie, dulce Românie 
Țeara mea de glorii, ţeara mea de dor? 
Braţele nervoase, arme de tărie 

La trecutu-ți mare, mare viitor. 

Desnădăjduit de decăderea prezentului, poetul nu disperează 
ca dealtădata: se adresează trecutului, îl cheamă pentruca să-i 
dorească apoi ţării un viitor demn de trecutul său. 

Spada 'ta de sânge dușman spumegând 
Și de-asupra idrei fluture cu vântul 
Visul tău de glorii îalnic triumtând. 

Gloria țării e suprema dorință a poetului; ea să fluture 

deasupra idrei împreună cu vântul pentruca: 


Să spună lumei, large steaguri tricolore, 
Spună ce-i poporul mare, românesc, 
Când s'aprinde sacru candidă vâltoare. 
Dulce Românie, asta ţi-o doresc. 

Iubirea de ţară a lui Mihail Eminescu se manifestă şi prin 
dorul lui de «dulcea Bucovină» «de patria iubită» și de «valea 
natală» 

Aş vrea să văd acuma natala mea vâlcioară 
Scăldată în cristalul pârâului de-argint. 

Să văd ce eu atâta iubeam odinioară 

A codrului tenebră, poetic labirint. 


Să mai salut odată colibele din vale 
Dorminde cu un aer de pace, liniştiri 
Ce respirau în taină plăceri-mai naturale, 
Visări misterioase, poetice șoptiri ; 
Sunt dintre primele lui versuri, publicate în revista Familia. 
Și totuşi ce duios ne sună şi acum în urechi, glasul acela plă- 
pând şi arhaic în suspinul după natala lui vâlcioară. Acest senti- 
ment avea să-l stăpânească pe poet dela început până la urmă: 
dela primele încercări până la cea din urmă. Astfel avem Doina, 
cântarea jalnică a instrăinării noastre: 
Dela. Nistru pân "la Tisa 
Tot Românul plânsu-mi-s'a: 
Că nu mai poate străbate 
„_De-atâta străinătate. 
Străinii ne stăpânesc — iar Românul e străin în ţara lui. 
Şi cum vin cu drum de fier 
Toate cântecele pier. 
E desnădejdea ce-l încearcă atuncia când vede cum străinii 
s'au cuibărit în casele româneşti. E strigătul de revoltă, ce 
isbucneşte din pieptul lui de Român: 

Cine-au îndrăgit străinii, 

Mânca i-ar inima cânii. 

Mânca-i-ar casa pustia 

Și neamul nemernicia. 
| Această poezie a fost considerată de către mulţi critici ca 
un maniiest xenotob care coboară din înălțimile siderale, prea 
pe pământ, geniul lui Eminescu. Şi cu toate acestea, răspunsul 
e-atâta de uşor; ni-l dă însuși poetul: 

Şi cum vin cu drum de îier, 

Toate cântecele pier. 

Eminescu a fost înainte de toate român și numai după 
aceea cugetător: ca îilosot s'a coborât până la cea mai mare 
adâncime a cugetarii ridicată până la intensitatea cea mai mare 
a sentimentului omenesc. Ca român însă, s'a înălțat, până la 
sentimentul iubirii de neam şi patrie; a privit de-acolo, a văzut 
dureroasa privelişte a decăderii prezentului: 

Şi cum vin cu drum de fier, 
_. Toate cântecele pier 
„Şi atunci s'a întors din nou la trecut; la trecutul glorios 
neamului. :Şi avem acea minunată invocare, către eroul 
creştinătăţii şi al Românilor: 











Șteiane, Măria Ta, 

Tu la Putna numai sta. 

Las Arhimandritului 

Toată grija schitului. 

Lasă grija sfinţilor 

In sama părinților, 

Clopotele să le tragă, 

Ziua 'ntreagă, noaptea 'ntreagă... 
Doar s'a 'ndura Dumnezeu 
Ca să-ţi mântui neamul tău! 
Tu te 'nalţă din mormânt 
Să te-aud din corn sunând 
Și Moldova adunând. 

De-i suna din corn odată, 
Ai s'aduni Moldova toată. 
De-i suna de două ori“ 

Iţi viu codrie 'n ajutor. 

De-i suna a treia oară, 

Toţi dusmanii or să piară, 
Din hotare în hotare, 

Dacă cei de astăzi nu văd primejdia instrăinării lor; dacă 
nu aud strigătul primejdiei, 

Şi cum vin cu drum de îier, 
Toate cântecele pier, 

Atunci scoală-te tu din mormânt şi vino de-ţi mântue 
neamul. Adună-ţi oștirea, Moldova, ţara întreagă și în tocmai 
ca la Rahova, Podul Inalt, Valea Albă, aruncă-te asupra străi- 
nului şi alungă-l din ţară, din casa ta unde s'a cuibărit, pentru 
ca să piară toţi dușmanii, din hotare în hotare și pentru ca 
să avem 

Viaţă în vecie, glorii, bucurie, 
Arme de tărie, suflet românesc, 
Vis de vitejie, fală şi mândrie, 
Dulce Românie, asta ţi-o doresc. 

Această dragoste de ţară, dragoste nețărmurită care pri- 
"vind prezentul decăzut, cheamă trecutul pentru făurirea _viito- 
rului, avea să dea cea mai puternică viziune în scrisoarea a 
treia, — suprema întruchipare a iubirii de patrie şi neam: E 
întâlnirea dramatică dintre Baiazid şi Mircea ; — primul sulta- 
nul poporului în plină glorie de expansiune și de cucerire; ce] 
de-al doilea domnitorul român, stăpânitor al unei ţări cu mult 
mai mică în comporaţie: primul îngâmiat tocmai din cauza 
gloriei sale; cel de al doilea »un bătrân atât de simplu după 
vorbă, după port: 

— Tu eşti Mircea? 

— Da 'mpărate. , 

lată primul semn al îngâmiării. După ce în prima parte 
a poeziei am văzut, în legendarul vis. intruchipat visul de 
măreție şi de intindere al viitoarei impărăţii otomane, iată 
contrastul dintre cele două puteri; dintre cei doi conducători: 
iată mândria primului şi modestia celuilalt. 

— Ai venit să mi te 'nchiui. 

Să nu schimba ta coroană într'o ramură de spini? Și ur- 
mează răspunsui lui Mircea: Românul. Răspunde modest dar 
hotărit : 

Orice gând ai, împărate și oricum vei îi sosit. 

Cât suntem încă pe pace, eu iţi zic: Bine-ai venit. 

E urarea pe care poporul român — ospitalier din cale 
afară — o adresează tuturor acelora care vin în țară — cu 
gânduri bune. E primirea pe care:Mircea o face lui Baiazid — 
oaspetelui, nu însă cerceritorului căci 

„De spre partea închinării însă, Doamne, să ne ierţi, 

Dar acu vei vrea cu oaste şi războiu ca să ne certi, 

Ori vei vrea să faci întoarsă de pe — acuma ata cale, 

Să ne dai un semn şi nouă de mila Măriei Tale. 

De-o îi una, de-o fi altă: ce e scris șipentru noi, 

Bucuroși le-om duce toate, de e pace, de-i răsboiu.« 

E credinţa în fatalitatea sorții — e credința care a dus 
în trecut, duce în prezent și va duce în viitor neamul nostru 
la izbândă. 

Cum, când lumea mi-e deschisă, a privi gândești că pot 

Ca întreg Ali otmanul să se 'mpiedice de-un ciot. 

Sultanul jignit de cutezanța unei impotriviri neaşteptate, 

„îşi pierde cumpătul și măsura într'o îngâmiată înșirare a vic- 
toriloriilor repurtate : şi de crunta-mi vitejie tu te aperi cu 
'n toiag. 

Și purtat de biruință, să mă 'npiedic de-un moşneag ? 

_Şi răspunde Mircea. Modestia de până acum se transformă 
in demnitate :: De-un moșneag, da împărate | Căci moșneagul ce 

priveşti... Sa 3 
:„Nue om de rând, el este Domnul Țării Românești. 
“E întruchipată aci demnitatea Românului de a nu se pleca 
în faţa nimănui în afară de Dumnezeu. E demnitatea pe care 
nu. și-a pierdut-o nicicând şi pentrucă şi-a păstrat-o, şi-a 
păstrat ființa neamului. | 
E nu ţi-aş dori vreodată să ajungi să ne cunoşti, 
Nici ca Dunărea să 'nuece, spumegând, a tale oşti. 
După vremuri mulţi veniră, începând cu acel oaspe 
Ce din vechi se pomenerte, cu Dariu al lui Istaspe, 
Mulţi durară, după vremuri, peste Dunăre vreun pod 
De-au trecut cu spaima lumii şi mulţime de norod. 
Impărați pe care lumea nu putea să-i mai încapă, 
Au venit şi 'n ţara noastră de-au cerut pământ şiapă. 
Şi nu voim ca să mă laud, nici că voiu să fe 'nspăimânt: 
Cum venivă se făcură toţi o apă şi-un pământ. 
Dealungul veacurilor — toţi aceia care a venit să ceară 
delia noi pământ — s'au făcut o apă şi-un pământ. Puterii se- 
milumei, Mircea îi opune rezistența poporului său de care e 
sigur. 
Te fălești că înainteţi răsturnat-ai val vârtej 
Oştile leite 'n zale de 'mpăraţi şi de viteji ? 
Tu te lauzi că apusul înainte ţi s'a pus? 

Ce-i mâna pe ei în luptă ? ce-au voit acel apus? 
Laurii voiau să-i smulgă de pe îruntea ta de fier 

A credinții biruinţă, căta orice cavaler 

Eu ? Imi apăr sărăcia şi nevoile şi neamul. 

Şi de-aceea tot ce mișcă 'n ţara asta, râul, ramul 
Mi-e prieten numai mie, iară ţie duşman este. 
Duşmânit vei fi de de toate făr'o prinde chiar de veste. 
N'avem oști, dar iubirea de moşie e un zid 

Care nu se 'nfiorează de-a ta faimă Baiazid. 


Răspunsul acesta nu este numai al lui Mircea care re- 
prezintă pe domnitorul iubitor de ţară — ci este răspunsul 
neamului de eri, de azi şi mâine — acelora care vin să ne 
ceară pământ şi apă — că se vor tace toţi o apă şi-un pământ. 

Căci noi murim mai bine 'n luptă cu gloria deplină 

Decât să îim sclavi iarăşi în vechiu-ne pământ. 

Căci noi suntem hotăriţi să ne apărăm sărăcia și nevoile 
şi neamul — cari sunt ale noastre și numai ale noastre şi pe 
care nu le 'mpărţim cu nimeni — căci iubirea de moşie e un 
zid care nu se înfiorează de faima nimănui. Micea cel Bătrân 
n'avea oști, avea iubirea de moşie. Noi le-avem pe amândouă 
ele formează pentru noi brâul de oţel de care se vor lovi duş- 
manii ţării şi ai neamului — zidul inexpugnabil şi de netrecut. 

Zidul iubirii de neam şi ţară. 

Aşa trebuie înţeles sufletul marelui Eminescu, astăzi când 
comemorăm 50 de ani dela moartea lui. Regina Maria spunea 
cândva : Nu vărsaţi lacrimi pe mormântul eroilor — presăraţi 
flori şi pătrundeţi-vă de iubirea lor de patrie şi neam. Așa vom 
face — vom presăra flori pe mormântul lui Eminnscu — și 
chemându-l de acolo din eternitate, îl vom readuce pentru mo- 
ment în mijlocul nostru. 


Ne va auzi glasul şi se va întoarce cu îața spre noi. 


Și ne va întări puterea de a rosti aci dela graniţa de vest 
a Ţării cuvântul înalt tuturor acelora care se 'ndreaptă astăzi 
spre hotarele noastre sfinte și eterne: — că noi ne apărăm să- 
răcia şi nevoile şi neam — şi că n'avem de dat nimic din ceeace 
a fost, este și va fi pentru eternitate al nostru şi numai al nostru. 

Și numai atâta timp, sufletul lui Eminescu ne va privi cu 
încredere, cât vom fi hotăriţi să ne apărăm ţara noastră sfântă 
cu atâta patimă incât: pentru fiecare palmă din pământul pa- 
triei, să cadă zeci de mii de capete din tabăra dușmană și 
milioane de piepturi dela noi vor fi gata să apere granițele 
sacre şi eterne. Numai atunci, vom putea spune că l-am înţeles 
pe deplin — pe Eminescu. VLAD ZĂNESCU 

0 zi de primăvară. 


E cald. Soarele a ieșit mai devreme din palatul său de 
foc, împrăştiind umezeala ce plutea în aer şi acum caută isco- 
ditor să. găsească câte-o picătură de rouă, o boabă de diamant, 

i; în.iarbă, Razele sale calde auresc câmpul plin de pă- 
pădii. Bin. loc: în loc. câte-o- floare-a-soarelui, mândră regină a 
câmpililor, st roteşte după iubitul ei, soarele. Totul e vesel. Furni- 


cile hârnice aleargă după hrană. 
Copacii par ninşi; florile lor răspândesc un dulce miros. 


Uite, ce fluture frumos! Ce delicat se-așează pe-o gingaşe 
floare de cireș. Dar unde-i? lată-l săltând spre altă floare. Pare 
un prinț care e aşteptat de toţi. 

In zare se vede pădurea, cu minunatele-i poeni, ascunse 
de tute de alun, cu fermecătorul lac, pe care cu atâtă delicateţe 
plutesc nuferi, vase de argint care sunt aruncate pe-o oglindă 
de aur. Un îâliâit greoiu de aripi se aude. E barza, musafirul 
nostru venit de curând, menit să aducă cu el caldele zile ale 
primăverii. Cu ce plăcere își moaie picioroangele de coral în 
apă! Din gaurile lor broaștele o urmăresc cu teamă cu câte-un 
ochiu. Din păpuriş rațele sălbatece se trezesc și caută hrană. 

Cu cât soarele se înalță mai sus, cu atât pier şi farmecele 
dimineţii. Pădurea e mai tăcută, vietăţile ei dorm în culcuș. 

Din când în când câte-o pasăre scoate nişte strigăte răgușiie. 

Veverița se mai joacă pe trunchiul bătrânului şi găuno- 


sului stejar. 
Coțofana, privind din vâriul unui frasin a observat un nor. 


-Curând o ploaie binefăcătoare stropeşte pădurea. Totul e 

mai înviorat. Căprioarele îug la apă să-şi umezească botul 
atitelat. | 

O mierlă îlueră distrată şi plictisită după niște grauri. 
Soarele scade treptat, treptat. Toată zarea se'nroșeşte. Pădurea 
pare aprinsă. 

E clipa în care pădurea are una din cele mai pitorești aspecte. 

Când bătrânul soare a apus, se trezesc animalele de noapte. 

Zâna florilor, frumoasa zână, a ieşit din locuinţa ei, crinul, 
şi îşi moaie veselă picioarele-i albe ca de zăpadă, în lac. A ieșit 
luna, mama bună, îmbrăcând totul cu argint. Piticii au ieșit şi 
ei din locuinţele lor şi veseli intind horă mare. Câteva rațe mai 
somnoroase dormitează între trestii. Copacii par monştri cu chip 
Și braţe omenești. 

E o plăcere să vezi ce veselă joacă furnica la ţârâitul unui 
greer. O clipă totul se'ntunecă: un nor din glumă acopere luna. 
Dar iar se face lumină. 

Când petrecerea e în toiu, se aude trâmbiţatul cocoșilor 
ce anunţă zorile. Toţi se ascund. Soarele răsare cu -mândrie îm- 
prăștiind lumină. Şi iarăş va apune soarele, şi va îi petrecere 
iarăşi, toată vara, până la toamnă, când toate animalele se 
ascund în culcușul bun şi cald pregătit pentru iarnă. i 


Oradea, 3 V. 1939. 
MARTA MINERVA 


cl. II. N.D.S. 


Cu „Scrisoarea pierdută“ 


In turneu Ia Salonta. 


Succesele — ce-i drept, nu le bănuiam — dela Satu-Mare, . 
Halmei . . . ne îniloriră în minte proiectul unui nou turneu. De 
astă dată ne-am propus să-l facem pe o altă linie decât cea 
din primul: 

Oradea-Arad. Dar „mama noastră“ — Școala — nu ne în- 
găduia să ne depărtăm prea mult de ea, mai cu seamă că se 
apropiau examenele. 

In limita posibilităților am căzut de acord ca să mai dăm 
0 reprezentaţie „de pomină“ la Salonta ... 

Ziua întâia de Rusalii . ., 

Trenul pleca la ora 1 şi 13 minute. Deja la 1 fără 20 înter- 
preţii „Scrisorii pierdute“ se plimbau împacienţi pe peron. Printre 

primii sosiți era şi Brânzovenescu, grijuliu să nu se repete po- 
vestea , . . din primul turneu. 

După ce la porunca dlui profesor ne urcarăm în vagon, în 
câteva clipe am înjohebat un cor, corul cel mai multivocal 
din lume. 

Când personalul trenului lua ultimele măsuri pentru plecare, 
cineva mă anunţă că mă „caută un domn“. 

— Nu-l cunoşti cine-i. 

— Nu. i 

Imi scosei capul pe fereastră. Era tata. 

— Credeam că aţi plecat. Uite ce vroiam să-ţi spun. Ai bani? 

— Nu prea. 

— ţi mai dau, dar să nu te puie păcatele să-mi-i cheltu- 
eşti pe orice lucru de nimic cum ai făcut când te-ai dus la „tinerime“. 

Câţi bani mi-ai cheltuit atunci, numai capsţi dela mine 
până -ce te însori. Ai auzit? 

— Da auzit, dar mă gândesc că n'ar îi bine să mă 'nsor 
la Salonta ? | 
__ Pe nesimţite trenul începu să alunece. Apoi accelerând 
„dimce în ce, roţile prinseră un glas ce-mi plăcea să-l ascult. 
Involuntar începui să îredonez „Glasul roților de tren . 


ti “Mereu conturbat, 'm'am decis să intru în „cercul verbal“. iat 


tocmai povestea o întâmplare din viaţa sa şcolărească! 

___.— Poate aţi observat și voi, începu el, că de vre-o două 
luni nu mai absentez dela nici-o oră de curs. Până atunci suie- 
ream grozav de „chiulangită cronică“. Să vedeţi prin ce reme- 
diu m'am vindecat. Absentasem trei zile consecutiv şi de-acasă 
nu mă ştiau. 

„Motivarea'“, dragii mei, purta frumos caligratiată iscălitura 
“tatălui, dar nu de mâna lui. Mă credeam erou. Peste o lună 


se'ntâlneşte tata cu dl Diriginte în tramvai. La un moment dat, 
dl Diriginte scoate „un bileţel“: (ce se chema motivare“) şi-l 


pune în mâna tatei. 
— Dle Popescu, dvoastră aţi iscălit aici? 


— Nu... 
Vine tata acasă şi cum dă cu ochii de mine. 
Dac'ar îi dat numai cu ochii . . . poate că nu mă vinde- 


cam definitiv de „plastografie“ . 

Intram în gara Cefa. De partea stângă se întinde Inandul, 
sat de care mă leagă copilăria. 

Văzându-mă contemplativ, Farfuridi mă întreabă: 

— Unde te uiţi:? 


+ 

— La locul unde mai am de tăcut numai eu singur un 
turneu: în studiul materialului fizicei din acest an școlar. 

Ajunşi în gara Salonta, ne dăm jos. Prin oreş plecarăm 
„în ordine“, unii cu birje alţii călare pe jos. Când am ajuns la 
teatru, Ionescu se găsește fără geamantan. II uitase desigur 


în tren. 
— Ce mă fac? Era nou nouţ. 


Disperat, păgubașul se decide să se lase de şcoală și să 
intre ucenic la „fabrica de geamantane“. 

„Seara la reprezentaţie am fost onoraţi de prezenţa .,Gimna- 
ziului de fete“. Una, colegele-i ziceau Nuşica, ciripea într'una: 

— Ce vrei dragă, eu vorbesc din experienţă. Exact aşa mi-a 
cumpărat şi mie mama o rochie... 

Ca să nu rămânem nebăgați în seamă, ne așezăm și noi 
la taifas. 

— Măi, i-ascultaţi! Eri lângă noi au fost două nunţi.. 

— Atunci ai avut fericirea și ocazia să dansezi singur prin 
cameră.. Vorbise dşoara guralivă. 

— Desigur, dumneata vorbeşti din experienţă. 

— Băieți, începem! — tună ca din senin porunca. Trebui 
să ne luăm și noi vrând-nevrând bilete de . . . ieşire. 

După reprezentaţie, sigur că am obţinut un succes formi- 
dabil, fără avizul nimănui, ne făcură intrarea în restaurantul cel 
mai apropiat. Petrecerea era s'ajungă'n: toiu: „Bea, bea nu te 
lăsa . . . .“ Înlemnirăm. : 

Dl profesor ne dăduse de urmă. 

— Băieți, voi aici? Ce faceţi:? 

— Ne-am pregăti şi noi pentru ziua laptelui, dle profesor. 

+. — Cu tine mai vorbesc eu mâine. Plătiţi ce-aţi consumat 
și cu toţii la gară. Repede. 

Am ajuns cu câteva minute înainte de sosirea trenului. 

Cum ne urcarăm, lui Trahanache îi vine în minte că el 
are (vom vedea dacă a avut) un pui fript în geamantan. Işi 
căută geamantanul. | 

După cel deschise îl închise din nou şi s'apucă să facă 
câte-o.„vizită înopinată“ celorlalte geamantane. 

Ce se întâmplase? Puiul sburase ori ziua fiind o tempera- 
tură extrem de ridicată, poate, se evaporase. Acum nu-și cuno- 
ştea geamantanul. Nu și-l putea închipui făr'de pui, îript. 

„— Ce să fac? Mi-e foame . 

— Trage semnalul de alarmă! 








27 


Un vânt lin, de noapte, prinse să adie printre frunzele de tei. 

Totul intrase în împărăţiatăcerii. Inspre apus un nor, ca un 
covor negru bara orizontul. 

„Un orologiu sună noaptea jumătate 

„La castel în poartă oare cine bate?“ 

Numai după ce s'a convins „că sunt singur“, tata ma 
lăsat să intru: 

TRAIAN BLAJOVICI. 





sa moantea lui Get. Goga 


Intr'astă lume omul 

E veşnic trecător 

Dar tu nu eşti ca alţii 
Tu eşti nemuritor. 


„.Ca un luceafăr ce-a apus, 
SP a a A Te-ai stins şi ai plecat 
” Și ne-ai lăsat pe lofți de-aici 
“Cu suf elu "'ntristat.. 








sim i: Poet al pătimirii noastre, 
i At plâns al nostru mare chin 
. lar azi ne laşi în voia sorții, 
Ne laşi pe noi în greu suspin, 


De-acum te duci spre alte ţări 
Care-s cu mult mai bune 

Și unde lira ta de-acum 

Nu va putea să sune. 


La Ciucea pe al tău mormânt, 
Noi flori vom presăra, 

lar pentru tine Domnului 
Plângând ne vom ruga. 


Privighetori din alte ţări, 

Vor plânge'n luminişuri, 

Va plânge-un neam întreg de-acum, 
Căci plâng lustrele Crişuri... 


OVIDIU ROMAN CI. V. 

Despărțiri ... 


(nuvelă) 


Putea-vei oare, potoli durerea mari» 
lor despărţiri ? 


Pe coasta de deal ce urcă, aproape pe nesimţite din valea 
Mieilor la depărtare de o jumătate de oră, de satul Murari, se 
'ntinde pe o suprataţă destul de mare, pădurea sătească în care 
de peste 15 ani Grigore Bumbu era păzitor bun şi credincios. 

De atâta vreme dibăcia și priceperea pădurarului îu în 
stare să mulțumească ambele părţi ale satului Murari : organele 
de conducere, primăria și massa locuitorilor adesea lipsită în 
toiul iernii de lemnele necesare să-și mai desmorţească oasele 
îngheţate. 

Iși ducea acum liniștit viaţa deşi era aproape numai singur 
de șapte ani, de când și feciorul il părăsise, însurându-se la 
oraş, Nevasta sa l-a lasăt acum, mai bine de zece ani. De unde 
la 'nceput — dupăce rămase singur — simţea povara grea a 
traiului solitar, în vremea din urmă, atlase o mulțumire în slujba 
sa liniştită și potrivită dorințelor vrâstei sale inaintate. Totuşi 
veșnica singurătate nu-l făcuse taciturn, căci își găsise un tova- 
răș la care ţinea foarte mult şi căruia îi putea vorbi oricât, 
oricând şi oricum fără să se supere. Prietenul său intim și 
veșnic lângă el, câinele Hector, învățase chiar să 'nţeleagă 
anumite chemări şi vorbe de-ale lui Bumbu. Credinciosul animal 
umplea astfel un gol, pe lângă casa pădurarului, care vedea o 
adevărată avere în Hector şi-i atribuia o valoare egală cu aceea 

a oricărui om. In tovărășia lui, petrecea Bumbu de șapte ani 
de când il părăsi şi feciorul şi cu toate că la 'nceput ezitase 
să mai stea ca paznic în pădure, se convinse după câteva săptă- 
mâni că slujba nu-i va îi aşa grea având mână dreaptă pe 
puternicul Hector. Liniştea patriarhală seninătatea și mulțumirea 
ce domnia în casa pădurarului, arăta că nu se înşelase în 
convingerea sa. 

Bumbu se rezima - trainic şi increzător în însuşirile de 
valoare ale câinelui său credincios. 

Cât bine îi făcuse lui Bumbu tovarășul său numai el ştie. 
Şi deși îi plăcea să se laude cu recompensele primite de Ocolul 
silvic, pentru uciderea salbătăciuilor, pădurarul un uita s'aducă 
laudele cuvenite lui Hector. Inţelegea periect semnele stăpânului, 
ba până şi dorinţele lui câteodată, dar ce păcat că n'avea graiu 
de vorbit! Așa era silit să tacă, să facă, și să fie mulțumit cu 
mângăerile stăpânului său. 

Faptul că Bumbu îl privea cu dragoste adevărată cu admi- 
_raţie chiar, işi avea explicaţia în marele bine ce i-l tăcea Hector 
lipsit de unele insuşiri omenești, dar îerit de bună seamă mai 
6is:: de 'detectele umane cari sunt în stare să strice şi armonia 
“perfectă: intre ființe strâns! legate ... 

Aici înţelegerea era mult mai simplă, aici deiectele ome- 
neşti erau inexistente, aici armosia unei înţelegeri era primitivă 
dar trainică, sigură şi absolut înalterabilă . . . 


IL, 

— Ja-ţi şi 'mneata ce-ţi trebuie şi să plecăm cât mai iute. 

— Bine dar. 

— Nici un dar. Nu se poate să nu vii cu noi, căci nu 
cunoaștem pădurea ca dta. Noi am venit să vânăm şi vrem 
să plecăm cu traistele pline, c'apoi răsplata nu-ţi va lipsi. 

— Bun, insă... eu un om crescut în .. . sălbătăcia 
asta, cum să merg cu domnii dela oraş, să vânez, se stii Bumbu 
vorbind cu avocatul Dragu, venit cu notarul, cu învățătorul din 
Murari să-şi petreacă câteva clipe vănând 

Pădurarul văzând multă bună voință, multă politeţe în 
vorbele avocatului, primi invitarea, căci i se deschideau poate 
şi perspectivele unui folos pe urma vânătoarei. Şi la urma urmei 
de ce să se 'mbie atâta? Lucru greu n'avea de făcut și avea 
prilejul să asiste la o vânătoare 'n stil mare, care îi procura o 
adevărată plăcere. 

Afară de Dragu, ceilalți îi erau cunoscuţi lui Bumbu. - 


a 

Acesta dintre toţi se arăta mai nerăbdător dorind să plece 
cât mai iute. Era nou venit şi dorinţa îi îu satisiăcută. 

Plecând dela casa lui Bumbu, toţi în grup, au rătăcit fără 
nici un rezuitat prin pădure până când Dragu interveni: 

— Ar îi mai bine cred, să ne despărţim câte doi şi depăr- 
tându-ne, să închidem prin apropiere un spaţiu. Rezultatul cred 
că ar îi — aşa, — mulţumitor. Ce zici dumneata bade Grigore? 

— Nu-i vorbă ar fi mai bine aşa. Se vedecă sânteţi stotă 
bună de vânător, își lua îndrăsneala 'Bumbu. Aprobarea din 
partea celorlalţi nu intârzie să se arate și Dragu apoi continuă : 

— Eu il iau cu mine pe badea Bumbu, că are pe Hector 
ăsta voinic. Ne-om alege cu ceva oare? 

— Cum să nu! Când am pe câine lângă mine, se 'ntâmplă 
minuni nu altceva, intări paznicul, convins de valoarea priete- 


nului său bun 
— Vom vedea noi îndată zise cu o nuanţă de scepticism 


Dragu care privea totuși admirativ pe Hector” ce legăna firele 
de iarba cu vântul stuioasei sale cozi. 

Se despărţiră câte doi . .. 

Nu mult timp le-a fost dat să vorbească despre lucruri 
fără multă importanță, când aproape de desişul prin care trece 
sanţul tăcut acum câteva luni de săteni, ca să se scurgă apa 
zăpezilor, spre valea Mieilor, cei doi vânători auziră deodată 
semnalul strident dat de Hector. 

Dase pe semne, pe urma unei prăzi. 

Grăbiră atunci ambii, pasul spre locul unde credeau că 
s'află Hector care alearga şi lătra, implinindu-și datoria. În de- 
sișul pădurii, picioarele tinere sunt de un mare îolos. Şi Bumbu 
regreta ca nu le are, văzând cum i-o luare inainte Dragu. 

Când ajunse la șanțul amintit, avocatul se opri puţin, ascu- 
tindu-și ureche să prindă mai bine semnalul lui Hector. Privind 
la vale, avea și un loc deschis inainte şi poate că va avea 
“norocul să-i folosească această oprire. | 

Dar n'avu timp să cumpănească mult lucrul, căci ca o 
străiulgerare Hector în urma unei ciute era gata să sară peste 
şanţ când trăgaciul armei lui Dragu, invoi plecarea glontelui. 

„Prăvălirea celor două animale se făcu puţin după detună- 


tura puternică ... 
Bumbu în grabă, sosi, când avocatul ucigaş privea aiurit 


victimele acţiunii sale: o ciută şi Hector . . 
Se: opri puţin, surprins adânc de cele întâmplate, apoi, 
răpus de bătăile inimii, cari îi spărgeau pieptul, cobori prin 

şanţ mai mult alergând până la locul unde Bumbu avea să 
constate groasnica lovitură a sorții, care a tras atunci un hotar 
de veşnică şi dureroasă despărțire între cei doi vrednici paznici 
ai pădurii ... 

Ajuns lângă cadavrul lui Hector păzitorul Bumbu, aruncă 
cu scârbă arma ca şi cum ea ar fi fost pricina nenorocirii 
şi s'aplecă dureros, cu sufletul frânt asupra însângeratului cap 
a lui Hector ... 

Căldura rămasă încă în cadavrul lipsit de viața răscoli 
acum izvorul lacrimilor paznicului Bumbu . . 

Om în puterea cuvântului şi nu se simţea destul de tare 
să nu lăcrimeze . 

Nu-i venea să primească în suflet ştirea că i s'a dus păr- 
taşul de fiecare moment al vieţii trăite de şapte ani. Simţurile 
însă o contirmau cu tărie. 

- -Avu ocazia şi până aici, să cunoască greutatea despărțirii 
de cei legaţi de propriă-i existenţă. 

- A fost incercat crud la pierderea nevestei sale când crezu 
| satletul său nu va simţi mai mult, alintarea unei clipe de 
thângăete. Dar ceeace n'a putut tace singur sau alţii la un loc, 
a: făcut timpul: i-a închis cu încetul rănile durerii. 

-“Rămase de atunci singur cu Hector pe care şi-l făcu “un 
drag prieten, care-l înţelegea oarecum și-l înconjura, cu multă 
credință, slujindu-l. Când și prăpastia acestei despărţiri se născu 
prin această tragică intâmplare, singurătatea se deschidea de 
tot sinistru . . . 

Și el era menit să ajungă în îundul acelei prăpăstii ca 
soarele mângăerii să-i fie pe veci ascuns . . 


Ig 

Ca să se arate om de inimă, notarul Murarilor se gândi 
„ca Bumbu — după cum singur marturisi rupt de tristeţa altei 
mari despărțiri — nevoind să mai rămână în pădure, să trăiască 
pe lângă casa sa, făcând ceeace putea, primind în schimb cele 
necesare modestului său trai. O făcuse așta şi de dragul avo- 
catului Dragu, care-i ceru să-l consoleze oarecum pe cel pe 
care-l nenorocise el. | 

Dar nici recompensa avocatului, nici hotărîrea lui Marin, 
nu putea să-i insenineze sufletul, să-i mângăe inima, zdrobită 
prin lovitura ce-o primise şi a cărei rezulțat îu o dublă des- 
părţire : de ceeace avea atât de drag: Hector şi de pădurea la 
care ţinea atât de mult. 

Inchis în frământarea sa internă, se hotări să nu anunţe 
pe fiul său, la mare depărtare de el în oraș, un de-și ducea 


viaţa destul de greu. 
Cu toată eroica sa resemnare, încurând observă că în casa 


notarului care foriotea de viaţă intensă, viaţa sa se sprijinea 
doar pe amintiri din alte vremuri. Simţindu se izolat atunci, de 
aceea latură a vieţii, ce oferă şi satisfacţie — fie chiar rari — 
fostul paznic de pădure, se vedea nenorocit peste măsură în 
tragica-i existenţă. | 

Trăia acum vremuri ce scoteau în relief părţite luminoase 
ale vieţii sale de odinioară, cari toate apăreau precipitate în 
amurgul melancolic, prevestitor al unei adânciri în intunerecul 
desnădejdii . . . | 

Cei din jur, în zadar încercau să-i cunoască tăcerile ne- 


sfârșite, căci nici însuși Bumbu nu-şi putea explica stările 
complexe de conștiință ce alternau cu momentele de adâncă 
durere, când marile despărfiri dominau inşiruirea gândurilor 
şi-a amintirilor . | 

Și toate cântau pe aceeași strună şi acelaş cânt stășietor 
de trist, ca acordurile ce însoțesc marile tragedii umane : A fost 
odată . . . a fost odată... 

Cine era în stare însă, să fie părtaş simţirii sale ? Străinii 
ce-l înconjurau şi de cari nu se simţea cu nimic legat? Ei 
puteau, cel puţin — din curiozitate — să-l întrebe: 

— Cum de te-ai schimbat așa, bade. Bumbu? 

Şi el să scape repede, pe acelaș ton răspundea: 

— Ştiu eu ?| Se vede că așa ni-i scris: să trecem prin 
multe până trăim. 

— Dar eu nu aşa te cunoşteam până acum? 

— De bună seamă, că nici nu semănam cu cel ce sunt 
azi ! afirma convins de adevărul care pornea chiar din suflet. 

Acum era scurt la vorbă, cumpănit în toate. Iși purta cu 
greutate ființa sub strivirea neodihnei din viaţa se internă. Trăia 
sub impresia că, destinul îi rezervase partea cea mai tristă a . 
existenţei omenești: durerea marilor despărţiri de ceeace e 
strâns legat sutletul omenesc. Și cum treceau mai mult zilele, 
Bumbu se cufunda tot mai adânc în chinul său lăuntric. 

Zadarnic căuta un suport care să explice consumarea acestei 
tragedii, nu putea găsi decât soluţia vagă, fără contur, dar care 
avea să se precizeze mai târziu când starea lui sutletească îl 
va indrepta spre o deslegare a irământării interne, o limpezire 
în haosul de senzaţii pe cari le trăia... 

Ajunse apoi, chiar la concluzia că e absurdă raţiunea de 
a lupta contra acestor inverșunate asalturi ale sorții vitrege . .. 

Pe lângă asta din ce în ce işi dădea seama că, prezența 
sa, pe lângă casa notarului, era o apăsare pentru cei ce-l adă- 
posteau căci, sulițile ce le trimitea privirea lor, îi pătrundeau 
baerile inimii, inveninată de chinul ce-i pătrunse fiinţa întreagă... . 

Actul ultim al tragediei unei triste existenţe, s'apropia cu 
paşi repezi spre siârşite . . . 

Rănile adânci ale durerii marilor despărțiri, își vesteau 
apropierea lor de oase .. ta 

Lă 

Obişnuit cu singurătatea, cel ce-a fost peste 15 ani, paznic 
în sălbăticiunea pădurii, n'a putut rezista să nu privească inapo 
speriat când uşa cimitirului satului Murari, se izbi cu sgomot. 

Pașii săi prin iarbă, produceau un îfâșâit displăcut, ener- 
vant . . . Prin intuneric va putea alla oare direcţia, încotro 
s'aila mormântul nevestei sale . . 

A! Iată-ll A dat de urmă-i! Copacul ce era la doi paşi 
de mormânt i l-a indicat. 

Ajuns aici, el puse mâna pe crucea de lemn... 

Era incă trainică. Privi în sus, gânditor şi rămase un timp 
aşa. Renunţă indată la planul de-acasă, lăsând neștirbită cinstea 
crucii de lemn . . 

Observă apoi că o creangă a copacului gros, se 'ntindea 
deasupra mormântului și nu era prea sus dela pământ... O 
putea chiar ajunge cu vâriul degetelor. 

Iși luă de pe umărul stâng îrânghia pe care o aduse cu 
el şi o ţinu în mână, strângându-o nervos, adâncit în lupta din 
sine .... 
O senzaţie neplăcută şi un îior de groază îl pătrunse 
când  legănarea elastica a frânghiei i-l atinse peste picior. 

Prin impresia puternică ce i-o insufla tăcerea nemărginită 
şi apropierea imediată a locului de odihnă a celei de care îuse 
sincer legat sufletește, Bumbu simți cum o  remuşcare grea îl 
copleșește făcându-l să se rușineze deodată, singur, de plariui 
odios ce şi-i pregăti de acasă . 

El care a rezistat atâtor incercări grele -de- iubi vieţii 
de până aici, să n'aibă acum tăria de a infrunta şi-această 
lovitură și să se expună compătimirii — poate făţarnică — a 
celor ce-l vor vedea mâine atârnând de creangă de-asupra crucii 
mormântului nevestei sale .. . 

Ce rost a avut oare, iniruntarea eroică, a tuturor atacuri- 

lor sorții nemiloase, dacă el a venit acum, aici, strivit de apă- 
sarea grea a singurătăţii, durerii și nenorocirii, să capituleze ca 
un laş, despărțindu-se de lumea năpăstuită din Valea Plângerii ? 

Atâta şi aşa a învăţat el din experienţa vieţii de până aici ? ! 

Sub îmboldirea acestor gânduri, Grigore Bumbu întârit 
oarecum, simţea cum se năruie planul ce-l tăurise în ultima vreme... 

Sentimentul onoarei şi a respectului de sine, luptă dârz 
să-l facă să se decidă odată, ca în locul intenţiilor iuneste de 
a trece ultimul mare obstacol al supremei despărțirii, să pătrundă 
în el convingerea sinceră şi hotărirea tare de a şi păstra ne- 
atinsă conştiinţa impăcată a unei lupte câştigată atunci când 
Cel ce l-a trimis în vâltoarea ei, va crede de bine să acorde 
laurii biruinţei, vrednicilor invingători . . 

Și el ingenunchind rușinei, să renunțe acum la preamărirea 

acelor lauri ?... 
E Privind lucrurile şi situaţia sa proprie prin prisma acestor 
gânduri întâritoare, Bumbu ajunse la o hotărire, pe care o 
credea cumpănită şi vrednică de acel ce o viaţă avuse atributul 
de om cinstit și cumsecade. 

Deaceea cu desgust, svârli energic îrânghia până departe 
şi aplecându-se bătrâneşte sărută evlavios un braţ al crucii dela 
căpătâiul mormântului drag . . . 

După o vreme scurtă, aceeași poartă a cimitirului, care se 
izbi inainte făcându-l să se'ntoarcă cu groază inapoi, lăsă acum 
să treacă prinea un om un acelaș nume dar care purta în sujlet 
o altă lume de gânduri... 

Şi ropotul mai sprinten al pașilor lui Bumbu, vestia o 
despărțire de gândurile negre și planurile odioase, cari l-au 
purtat pe aici... 

Pe drumul ce duce spre Murari, în aceea noapte, mergea 
un om, care-și simţea viața animată de aceste clipe de reală 
invingere! . . . GH BULGĂR 

Epipamă, 
„ Autorului volumului : „Citiţi-le 
noaptea“. 





“La început m'a uluit 

Titlul, — nu prea elocvent. 

După ce le-am cilit însă, 

M'am convins c'ai fosi... prudent! 
Acteon 

A venit în lume într'o zi caldă de Iulie... O tulpină tâ- 
rără i-a îost mamă... Când şi-a deschis întâia dată geana-i ca- 
tifelată, năvala puternică a luminii solare a făcut-o să se în- 
iioare şi toată ziua şi-a ţinut ochiul numai pe jumătate deschis. 
Abia spre seară, de-a îndrăznit să-l deschidă mai mult,.... dar 
văzând că vine întunericul, a oftat odată după lumină și şi-a 
strâns din nou geana. 

Toată seara a stat tristă, gânditoare; se muncea să aile 
care e soarta ei în lumea asta. A adormit târziu și... tocmai 
către ziuă a visat un vis frumos din care nu-şi amintea decât 
că un «Făt-Frumos» o privea cu patimă. 

Când s'a deșteptat şi şi-a deschis ochiul, a simţit săruta- 
rea de îoc a soarelui, care — şi el a rămas uimit când a vă- 
zut-o cât de îrumoasă era.. 

Şi ei i-a plăcut mult saci şi nici n'a mai clipit, măcar, 
din geană. li plăcea mult să-l privească, să se simtă alintată în 
căldura dragostei lui ce-i dădea viaţă. Și-a petrecut ziua numai 
cu el şi a îost totdeauna veselă. 

Seara, când a văzut că soarele se ascunde după colină 
departe, iar s'a întristat,... ba s'a supărat pe el și încă rău. Nu 
știa nici ea cum îi venise în cap ideia că numai el e de vină. 
li părea rău că-l iubeşte, că l-a lăsat s'o sărute și într'una-şi 
zicea : 

«Lasă că de mar iubi, n'ar îi plecat; ar îi putut să ră- 
mână, 0... dar el nu mă iubește,... €... e rău... e... şi se pornea 
să plângă. 

N'a dormit toată noaptea de necaz,... într'una a plâns. 

Dimineaţa, când a răsărit, soarele, a găsit-o plânsă... O 
lacrimă mare şi cu sclipiri de briliant rămăsese agăţată de 
coada ochiului. Par'că-i mai trecuse şi necazul, când i-a simţit 
din nou îmbrăţişarea privirii calde... Ce i-o îi spus soarele nu 
știu, știu numai că s'au împăcat în grabă și că au început viaţa 
din ziua trecută. 

Dar nu s'au bucurat mult de dragoste... 

Un îlăcău — îndrăgostit şi el — a cules garoaia şi i-a 
dat-o «Ei», iar Ea a pus-o la sân. 

Sărmana îloricică ! Oare avut-a vreme să înţeleagă de 
veştejirea cea grabnică... că dragostea a omorit-o... 


Tufeni, 24 Iulie 1934. DAN M. CREANGĂ 

„Să vină lina împăcare mai curând 
„Peirunteamea de apururi încercată“, 


Destinul a suflat în luminarea vieţii lui lon Moldoveanu, în 
plină primăvară. Crud destin. Crud, pentrucă l-a trimis pe drumul 
cel fără de intoarcere aşa de timpuriu. Şi poetul Ion Moldoveanu 
s'a supus ca un copil. N'a cârtit împotriva sentinţei. A plecat în- 
tovărăşit de „cortejul înaripat al primăverii“ aşa cum a prevăzut: 

„Mi-or cânta plecarea în poem 
Paseri albe n stih de requiem. 
lar în noaptea înflorită, clară 

Stele mari crescute peste ţară. 


Spice *ngenunchiate ”n lanuri coapte 
Vor svoni plecarea mea în noapte, 
lar în pat toate Măriuţele 

Vor stropi cu lacrimi năfrămuţele. 


Şi va fi ca şi cum Domnul Sfânt 
Ar trona o clipă pe mormânt, 
Când m'or petrece ?n înălţimi şi har 
Clopote cu glasul tot mai rar“. 
Pământeană trecere. 

Puţin cunoscut de marele public, lon Moldoveanu a păşit peste 
pragul lumii de dincolo răpus de o boală „care pândeşte deaprgape 
tinereţea şi simţirea poetică“. 

Vestea morţii lui a stors lacrimi, a sguduit din temelie fiinţa 
celor intimi şi-a picurat tristeţe în sufletele celor cari s'au între- 
ţinut mutual cu el prin paginile minunatului volum aşa de sugestiv 
întitulat : „Sbor peste ape“. 

Durerea pierderii lui s'a dublat la gândul că s'a afirmat ca 
talent poetic, dar n'a avut timp să se realizeze. 

Peniţa lui abia s'a înmuiat în călimara inimii şi cine ştie când 
s'ar fi svântat dacă destinul nu i-ar fi supt viaţa aşa de cu vreme. 

Prin excelenţă poet al tristeţei, Ion Moldoveanu n'a ajuns să 
tălmăcească „din cartea firii“ decât primele pagini : 

„Faţă de năzuinţa mea primară 

„l-atâta de puţin că mă infioară!“ 
Pretutindeni a văzut numai tristeţe: 

„Cine ştie tristeţile toate, 

Cele din adâncuri, de pe ape, 

Tristeţea pruncului abia născut, 
A cavalerului în za şi scut? 


Tristeţea delfinului din pure mări, 

Ori pe-a arborelui cu braţe "'ntinse ?n zări? 
Cine ştie tristețea morţii albe, 

Tristeţea vieţii în lumini şi salbe 2“ 


Şi-acum poetul care ar îi vrut să facă din „fructele imagina- 
țiunii sale“ acordul unei simfonii de tristeţi, „a plecat în primă- 
vară cu tristeţea toată 'nchisă ?n el“. 

Un glas de clopot, câteva lacrimi şi-o pagină de ziar „ca 
pios omagiu al prietenilor“ ca apoi totul să reintre în normal. 
Această e soarea tuturor singuraticilor şi-a iubitorilor de linişte, 
cu un cuvânt a poeţilor. E soarta pe care a avut-o şi lon Moldo- 
veanu. Trecerea lui prin lumea aceasta a trecut de acum în lumea 
amintirilor. Trupul i-a tost încredinţat adâncurilor de-acum, unde- 
şi va dormi somnul de până la a doua venire a Domnului, iar 
sufletul şi-a luat „sborul peste ape“ la Arhitectul Universului, 
petrecut de gândul celor cari l-au cunoscut şi admirat, până la 
poarta albăstrimilor celeste. TRAIAN BLAJOVICI 


Rosemnana 
Pentu Thaian 


Din drumul luminat al înțelepciunii 
M'am abătut absent şi tără de ştiire 

In zarea 'ntunecată a minciunii 

Şi mam scufundat în neagra răsvrătire. 


Dar m'am avântal cu duhul tinereţii 
Din lume'adâncă 'n larg spre omenire 
Cu pieptul meu urnit-am din loc pereții 
Și am învins înfricoşata stăpânire. 


De-alunci aruncat-am vestmâni de gândire 
Peste ramurile vieții-mi răsucite 
Şi'n suflet port lugerii de mulțumire. 


Azi privesc tăcut spre drumuri încâlcite 
Şi-aştept timid fără de împotrivire 
Minunea unei dorinți neîmplinite. 

IONEL NADIŞ 


38 
Ziua eroilor 


Mântuitorul Nostru Isus Cristos, după ce şi-a împlinit «mi- 
siunea pământească», după ce a suferit şi a înviat; după ce s'a 
umilit ca să se înalțe, — s'a înălțat la cer, s'a așezat la dreapta 
lui Dumnezeu Tatăl pentru a-și continua, prin ajutorul Lui, de 
sus — dragostea faţă de noi — inaugurată prin pilda lui de jos. 

O misiune au împlinit şi cei pe cari ţara recunoscătoare ni-i 
pune nouă — generaţiei profitoare a jertfei lor, — pilde de urmat; 
ni-i pune în ziua de azi icoane în faţa jertfei cărora să ne plecăm 
genunchii sufletelor noastre :. eroii. 

Eroi au fost, în neamul românesc. Inima noastră se umple 
de mândrie, când privim cu ochii sufleteşti superba galerie a icoa- 
nelor aşezate pe măreţul iconostas din biserica neamului; din dc- 
sul căruia se înalță spre ceruri: binemirositoare — mireasma jerifei 
din Sfânta Sfintelor: a dragostei de neam şi țară. 


E ziua, e momentul să-i chemăm pe nume pe cei gata 
alunci la datoria jertfei, tiudei, suferinţii și a sângelui; prezenți 
azi la apel în smerita închinare şi dragoste a sufletelor noastre 
în cari alfare le-am înălțat: 

lubitorului de moşie Decebal; lui Traian cel drept: făuritori 
de neam. Viteazului Mircea; neînvivsului Ştefan erou şi Sfânt. 
Lui Mihai, vitejia căruia a nutrit nădejdea de mai bine a atâtor 
generații. Celor traşi pe 'roata chinurilor lor, şi-a suferințelor nea- 
mului, mucenicii: Horia, Cloşca şi Crișan. Marelui lancu, craiul. 
munților. Surghiunitului pentru dragostea de neam: vlădica lno- 
chentie. Domnului Tudor. Intemeietorului de ţară și dinastie, înțe- 
leptului rege Carol |; lui Ferdinand cel loial, mareiui întregitor de 
hotare. Şi câtor fără nume, a căror jertiă nume ne-a făcut în 
fața lumii: celor 800.000 de jertfe pe altarul marei izbânzi a în- 
făptuirii visului neînplinit al suferinţii, de dragul cui ne-au răco- 
sat şi moșii şi părinţii. 

Dacă sufletul ni se umple de mândria atâtor vrednicii din 
trecut, — o nesfârşită jale ne cuprinde: că a frebuil să sufere 
atâta acest neam ca să intre în slava sa. 

A suferit, dar a biruit: asigurându-ne nouă stăpânirea asu- 
pra acestor plaiuri ale noastre ; întărindu-ne în convingerea că 
un neam care a fost în stare de afâtea jerlfe, nu poate să piară: 

Eroi au fost şi-o să mai fie. Sămânţa faptei lor va încolți 
în noi, va creşte, va desăvârşi în noi mândria şi tăria aceleaşi 

fapte, a dragostei de neam, oricând, în orice formă se va 
cere dela noi. 

Dormiţi în pace mari eroi, — noi vlăstare răsărite din pă- 
mântul plămădit în sângele jertfii voastre, vom creşte în noi fapta 
voastră : făgăduim să devenim, tăgăduim să creştem eroi. 

Eroi au fost, şi-or să mai fie în neamul românesc, 


Prof. AUGUSTIN COSMA 


Mama 


Chipul tău în fața mea e ca icoana celor Sfinţi... 
Pe fața fa se oglindesc durerea multor suferinți.... 
Intotdeaun-ai căutal ca să alini amarult 

Purtând adesea pentru alții, tu singură calvarul... 


Să-mi spui înc'o poveste; te rog eu, numai una, 

Aşa cum îmi spuneai cândva, de mult... întotdeauna. 
Eu te rugam iar fu-mi şopteai povestea mult duioasă 
Cu Barbă-Cot sau Făt-Frumos şi lleana cea frumoasă. 


Eu adormeam fără să ştiu sfârşilul care este 

Aşa stârşea, pentru mine-atunci, frumoasa ta poveste... 
A doua zi eu aşteptam să 'ncepi povestea iară 

Și fol aşa se întâmpla în fiecare seară .. 


Trecut-au zile multe, luni, ba chiar şi ani trecură 
Dar totdeauna ai rămas aceiaşi blândă făptură 
Cum m'am schimbat de-aluncea eu, căci «m'am făcut 


[mai mare» 
Dar pentru line am rămas acelaşi copil care 


In veci în suflet va puria icoana ta cea dragă 

Chiar când viala la, va fi doar, o amintire vagă... 
Căci pentru mine n'ai să mori, ai să trăieşti ca sfinții 
Cei ce trăesc peniru ai lor, nu mor în veci... Părinții ! 


PAULA BIHARI cl. V L.0.D. 

„Ce va iolosi omul de ar dobândi lumea 
toată şi îşi va pierde sufletul său? Sau, 
ce va da omul schimb pentru sutletul său ?« 
(Mcu VIlI—36.) 
lubiţi Străjeri, 

Unul din scopurile principale ale străjeriei este îndrumarea 
tineretului spre o viaţă cât mai spirituală. Şi nu fără rost, căci 
nizuinţa omului de a trăi o viaţă spirituală cât mai intensivă are 
o importanţă covârşitoare nu numai pentru dobândirea fericirii ve- 
cinice, ci şi pentru izbânda în toate domeniile vieţii pământeşti. 

Este recunoscut, că acestei vieţi într'aripate se datoreşte 
avântul în toate ramurile artei: poezie, muzică, pictură, sculptură 
etc. Ei se datoreşte şi biruinţa creştinismului asupra păgânismului. 

Stimulate de avântul spiritual, şi-au eluptat libertatea cele 
mai multe popoare. Acest avânt ne-a dat nouă, Românilor, pe eroii 
dela Călugăreni, dela Plevna şi Griviţa. incălziţi de acest curaj 
suprapământesc, dorobanţii dela Oituz, Mărăşti și Mărăşeşti au 
arătat trufaşului Mackensen, că „pe aicea nu se trece“. 

lubiţi Străjeri! Dacă vreţi să fiţi fericiţi, dacă vreţi să fiţi 
pe veci stăpânii ţării noastre scumpe, să nu uitaţi, că acest ideal 
îl puteţi ajunge numai prin cultivarea sufletelor voastre, a acestei 
esențe divine, cu sublimele învățături a dulcelui nostru Mântuitor, 
isus Hristos. | 

Numai urmând 'lui Hristos, vom putea să ne lepădăm de noi 
înşine, de. instinctele,. slăbiciunile şi trădările noastre ; de păcatele 
împotriva noastră şi împotriva aproapelui nostru. 

Să nu uitaţi, că luptând pentru adevărul şi dreptatea Dom- 
nului nostru Isus Hristos, chiar cu primejdia morţii, aceea nu va fi 
moarte, ci pilduire de veritabilă viaţă în eternitate. Sănătate! 

Prof. PAŞCU BOLCAŞ 


Text biblic 


„Arată, Dumnezeule, puterea ta; în- 
tăreşte, Dumnezeule, ceeace ai să- 

vârşit întru noi“. Psalm 67. 
lubiţi străjeri, străjeria este şcoala de educaţie a sufletelor 
tinere şi frumoase. Fiecare om dela firea sa se doreşte după îru- 
mos, bine şi adevăr. Omul atâta valoare are, câtă bunătate, fru- 
museţe şi dreptate străluceşte în el din marea infinită a bunătăţii, 
frumuseţii şi dreptăţii vecinice. Purtătorul acestora este sufletul. 

Vieaţa omului numai atunci preţueşte, dacă într'ânsa se validi- 
tează sufletul. Stăpânirea spiritului asupra materiei este adevărata 
artă. În toate operele lui Dumnezeu este ascuns un gând maiestos. 
Dacă acest gând izvoreşte din inimă, va fi frumoasa madonă a lui 
Raffael, dacă iese din ton, va fi muzica sublimă a lui Bethoven, 
dacă din piatră străluceşte, va fi grandicasa bazilică a sfântului 
Petru, iar dacă din om resare, va fi bazilica lui Ditaiiezeu, bise- 
rica vie a Domnului. 

E frumoasă armonia în colori, ton şi linii: din aceasta se 
naşte pictura, sculptura, architectura, muzica. Dar ce ajunge ar- 
monia lumii externe cu toată frumuseţea ei, dacă în interiorul 
meu port disarmonia. Nu este o povară mai chinuitoare în lume, 
ca şi purtarea unui suflet disarmonic. Omul modern de azi toate 
le are cu ce să-şi facă viaţa plăcută şi fericită, îi lipeşte însă ce 
este mai important: sufletul frumos şi armonic, baza şi izvorul 
adevăratei fericiri. Arta artelor, ştiinţa ştiinţelor este a forma 
sufletul frumos, armonic, a face ordine pe câmpul de luptă al pa- 
timilor : iată adevărata artă a vieţii. 

lată pentruce dorim şi vrem un creştinism integral, de care 
să nu-şi bată joc nimeni, vrem o Românie sinceră cu sine, o ţară 
profund creştină. Renaşterea noastră o vrem prin biserică şi străjerie. 

lubiţi Străjeri! Muncind cu credință şi dragoste, veţi fi 
aceia, cari veţi clădi ţara nouă, ţara puternică, ţara, care să nu fie 
biruită pe nici un teren. Şi azi, când patria ne chiamă pe toţi, 
bătrâni, tineri şi copii, să contribuim la fondul apărării graniţelor, , 
să luăm exemplu dela micul erou al zilei, elev de curs primar, dar 
mare în suflet, Florea Constantin din cl. IV. primară, care a tri- 
mis următoarea scrisoare impresionată la Ministerul Apărării Na- 
ționale „Sunt fericit şi mândru, că sunt fiu de român, Vă rog să 
primiţi mica mea economie de 50 lei pentru viteaza noastră 
armată.“ 

lubiţi străjeri, aveţi datoria sfântă să consolidaţi România 
întregită, dată nouă de Atotputernicul Părinte ceresc şi să contri- 
buiţi prin toate mijloacele şi forţele voastre morale şi materiale, 
apărându-o şi păstrându-o. Credinţa, dragostea, râvna faţă de 
Patrie şi Rege să vă călăuzească în munca voastră, pentruca să 
rămâneţi pururea legaţi sufleteşte de marele străjer, augustul Rege 
reformator, rugându-vă lui Dumnezeu cu psalmistul: „Arată, Dum- 
nezeule, puterea ta: întăreşte, Dumnezeule, ceeace ai săvârşit 
întru noi“. Psalm. 67. 

Oradea, 22 Mai 1939. ANTONIU POP 

prof. de religie, 

Evocarea zilei 


Intrarea armatei Române în Oradea 


Visul frumos urzit în conștiinţele româneşti de pe aceste 
meleaguri ale pământului dac, care torcea din fire — de basm 
Şi aşteptare — icoana ostașului român din ţara voevozilor 
viteji, coborînd cu bravură pletele stufoase ale Carpaţilor în 
marș biruitor spre câmpiile Tisei, se îmbrăca în anul 1919, în 
haina unui îndrăsneţ dar temeinic realism. 

In noaptea de 20 Aprilie a acestui an, noapte ce respira 
din plin ozonul unei nopţi de primăvăratică sburdălnicie, umbrită 
de razele strălucitoare a unei lumi ce renăștea pentru o altă 
viaţă, pentru o altă orînduire; un vânt încet şi şoptitor, pornit 
din ţara unde şi vânturile știu să vorbească şi să mângăie, 
venea cu dor aprins înspre Oradea să vestească în şoaptele 
sale celor năpăstuiți de aici că în acea noapte sfântă, dospește 
o zi nouă; — o zi — pe care şi scriptura o proclamă drept 
ziua «pe care a făcut-o Domnul să se veselească și să se bucure 
într'ânsa». 

In biserici, Românii — gravi şi cucernici, — îngenunchind 
așteptau cu evlavie învierea lui Cristos Mântuitorul, din mor- 
mântul unde l-a condus mila dumnezeiască şi dragostea nemăr- 
ginită de oameni i 
| Alături de bătăile ritmice ale toacii şi dangătele melodioase 
ale clopotelor, în mijlocul fumului cenuşiu ieşit din cădelniţele, 
a căror scântei roşii erau parcă — personificările însutleţite ale 
îmbrătişărilor sincere dintre tămâie şi jăratec, — se înălțau 
înspre cer rugăciunile fierbinţi, presărate cu mii de lacrimi ale 
credincioșilor veniţi să proslăvească creştineşte «învierea unui 
Dumnezeu și învierea unui neam». i 

Preoţii în odăjdii albe, având într'o mână crucea pătimirii 
siinte, iar în cealaltă o lumină aprinsă, își întâmpinau credin- 
cioșii în uşa altarelor spunându-le «Veniţi de luaţi lumină». Da! 
lumina adevărului, care pentru voi până acum n'a tost, dar azi 
Cristos, călcând cu puterea sa divină moartea, o aduce și pentru 
voi «Fiţi dar vrednici de ea». 

Acest norod credincios, — în al cărui suflet a trăit intens 
credința puternică în învierea neamului şi în această credință 
și-a păstrat mii de ani intactă conştiinţa şi crezul, — a primit 
a doua zi cu un entuziasm delirant pe îrumoşii flăcăi ai Rega- 

tului, veniți împinși de un imbold curat să spintece pentru 
totdeauna, cătuşele nedrepte ale subjugărilor și suferințelor 
milenare. 


Generalul de neuitată memorie Traian Moşoiu, comandan- 
tul suprem al Armatelor eliberatoare, coborind din automobil 
cu fermitate şi hotăriîre, întocmai ca şi omul convins că pășeşte 
pe țarina lui, a spus aceste memorabile cuvinte «Români ! Făcând 
primul pas în acest loc, în numele M. S. Regelui Ferdinand |., 
declar acest pământ desrobit şi pe veci unit cu pământul româ- 
nesc», 


De-atunci s'au scurs 20 de ani. Noi n'am trăit acele vre- 
muri de restriște, cari s'au sfârşit prin acest act înălțător. N'am 
cunoscut silnicia şi sacrilejele unei stăpâniri samavolnice și 
dușmănoase. 


Totuși le cunoaștem din istorie. Și istoria pentru noi e 
sfântă, în primul rând îiindcă-i a noastră și în al doilea rând 
fiindcă istoria noastră e ţesută din suferință şi sânge. 

Și dacă azi, într'o lume ce geme sub ameninţări de pumni 
şi de iraze, — o lume ce tânjeşte în agonie şi sbucium, Românul 
îşi păstrează cu seninătate calmul şi sângele rece, e datorită 
respectului pe care îl are pentru istoria sa. 


Nu vrem să ne antrenăm în lupte de cuceriri asupra unor 
pământuri ce nu ne chiamă și nici lanţurile iobăgiei noastre de 
eri să le aruncăm în cârca nimănui, dar cu atât mai vârtos nu 
vrem să le purtăm nici noi. 


Drepturile şi credinţa noastră sunt consiinţite de sângele 
şi jertia acelora cari le-au smuls şi în apărarea lor stăm gata 
a ne lupta oricând şi cu oricine — hotăriți să ne apărăm cu 
ultima şuviță de energie «sărăcia și nevoile și neamul». 

Imprumutăm cu bucurie limba noastră armonioasă și dulce 
'acelora cari vreau să ne simtă bătăile pulsului şi căldura; 
dăm din bogăţiile munţilor, codrilor ba chiar și din bogăţiile 
sufletelor noastre acelora cari ne privesc cu prietenie; oferim 
cu bunăvoință cântecele, jocurile şi doinele noastre tuturor ace» 
lora cari vreau să ne cunoască bucuriile, suferințele și: sinceri- 
tatea ; dar din glia strămosească nu vom da fără de sânge, nici 
noi, nici strănepoţii, nici o fărămitură de pământ; nu oamenilor 
«dar nici zeilor din cer»; — nu nici acestora — «fiindcă ei 
au cerui lor». Sănătate. 


4 Mai 1939. ROMULUS BUZILA VIII-a 

Evocarea zilei: 14 Mai 1939. 


Simion Bărnuţiu 


Nu sunt întâmplări în viaţa omenească. Cuvântul <întâm- 
plare» e recunoaş'erea neputinței noastre de-a pătrunde cauzele 
evenimentelor, cărora suntem părtași, dar mai ales rosful lor: 
fiindcă evenimentele sunt diriguite, de Diriguitorul vremilor și 
al suiletelor: Dumnezeu, care în neînţeleasa lui bunătate și 
grijă, ridică ajutor tuturor năcazurilor la vremea potrivită şi 
înalță din mijlocul poporului său, bărbați, chemaţi să însemne, 
prin pilda și cuvântul lor, drumul neamului spre desăvârşirea 
menirii lui pe aceste plaiuri, 

Nu este neam, care să se poată mândri, mai mult decât 
neamul nostru: de a îi avut, întotdeauna și la vreme, condu- 
cători vrednici şi autentici în gând și sânge românesc. 

Această danie Dumnezeească e răsplata postel/niciei şi a 
încrederii lui în grija lui Dumnezeu peste el, a celui care-și 
începe munca și truda — cu Doamne-ajută și şi-o încheie — 
cu Mulţumescu-ţi ie, Doamne! 

Acest Domn a ajutat celui, care înainte cu 91 de ani, la 
2 | 14 Mai 1848, pe vremea' aceasta își terminase vorbirea din 
Catedrala Blajului: Simion Bărnuţiu, electrizând - şi dinamizând 
sufletele trudite ale unui neam, căruia numai nădejdea vremu- 
rilor mai bune, bazată pe dreptul lor la viaţă omenească și ro- 
mânească, — atât de lrumos, atât de limpede și măestrit co- 
diticate în vorbirea sa, — îi lumina drumul spre aşteptarea 
celor ce au venit, căruia fericiţi părtași suntem; șii întărea 
credința în puterea ce rezidă în moştenirea română şi dacă a 
sângelui şi'n credința-i devenilă faptă: că nu s'au turcit cu 
Turcii, nici nemţit cu Nemţii, nici slavit cu Slavii, nici ungurit 
cu Ungurii! Ci au rămas și vor rămâne ceeace sunt și vreau 
să rămână: Români. 

Slavă lui şi lor tuturor celor 40.000, dela vlădici până la 
opinci şi cinste nouă, în măsura ce-i vom urma. | 

Prof. AUGUSTIN COSMA 


De ziua doamnei directoare 


Sentimentele, cu cât sunt mai puternice cu atât mai anevoie 
pot fi îmbrăcate în haina cuvântului. lar puternice sunt sentimen- 
tele ce cresc din rădăcina sincerităţii. 

Ce e mai adânc și mai sincer ca dragostea copilului fată de 
mama ce i-a dat vieaţa, îl ocroteşte şi l apără; îl îngrijeşte și-l 
mângăie ; îl dojeneşte şi-l alintă ? 

Şi e ceva mai bogat decât sentimentul de gratitudine al Sopi- 
lului față de mama-i iubitoare ? 

Şi totuşi dragostea ce umple sufletul de sentimentele ce sar 
revărsa ca torente năvalnice şi cutropitoare în mângăieri, nu găseşte 
cuvânt mai potrivit, mai simțit, nici mai sincer, nici măi puternic, 
decât să gângurească, să soptească, să-şi plângă ori să-şi zâm- 
bească toată bogația dragostei întrun singur cuvânt: 

„Mamă !* 

Astăzi, când sufletele ne sunt pline de dragoste şi gratitudine, 
de nu găsim cuvinte potrivite a le exprima ; căci oricât de bogate 
ar parea, ar fi prea sărace; oricât de puternice, s'ar părea neputin- 
cioase în fața puterii sentimentului ; 

Astăzi, când ne e dat să împărțăsim bucuria ce vă umple 
sufletul : mamele noastre deacasă sunt mângăiate de mângăierea 
ce-o simţim că vă putem spune și Dumneavoastră cuvântul ce li-l 
spunem şi lor: 

„Mamă!“ 

Căci noi “simţim, mai ales noi cari suntem în pragul despăr- 
țirii, azi de una; mâine, poate şi de cealaltă mamă, — noi simţim 
că lucrul cel mai de preţ pe lume e dragostea de mamă ; dragoste 
ce-o simțim revărsându-se şi aici peste noianul nostru de neputințe 
oricât: bunăvoință s'ar chema sâmburele din cari au răsărit. 

Vă rugăm să primiţi, în acest cuvânt, toată dragostea noastră 
sinceră ; toată bogăția sufletului nostru; şi vă rugăm să credeţi 
că vam dat ce-am avut mai bun în noi, — fără să avem credinţa | 


că v'am răsplătit indeajuns: 
„Mamă !“ 


VIORICA Lic. Oltea Doamna 


rramenul 


Eram în timpul examenului de fine de an. Ca acuma îmi 
aduc aminte cum îmi băteam capul să fac o împărțire data de 
mama ca exercițiu asemănător cu cele ce trebuia să știu a le tace 
la examen. Drept să vă spun, împărtirea o ştiam eu face până 
la un loc, însă acolo trebuia să pun zero la cât şi nu ştiam cum 
se fac asemenea împărțiri. Pentru mine, care eram în clasa il-a 
primară, acest lucru îmi venea tot atât de greu, cum ar fi de 

pildă astăzi să conjug un verb neregulatela Latină, ori să fac aşa 
din senin o frumoasă narațiune umoristică, încât să reușesc a 
face toată clasa să râdă. Bineînţeles, clasa să nu râdă de autorul 
naraţiunii, căci atunci aş da-o prin şperlă vorba Românului. In- 
sfârșit îmi arată mama de mai multe.ori cum se pune zero la 
cât, însă eu ca mai ba,,să fi priceput ceva din multele explicaţii 
ce mi-le făcuse ea!... Văzând că numai degeaba se trudește cu 
mine, începu să mă ia mai cu aspru. Toate încercările-i fură ză- 
darnice, căci mintea mea parcă nu era făcută să priceapă când se 
pune zero la cât, ci alte năzbâtii şi bazaconii. Cu chiu cu vai 
“trecu şi ziua iar a doua zi din dimineaţă, o pornii cu capun pă- 
mânt spre şcoală. Mama era supăretă foc şi-mi spusese că nici 
nu vrea să ştie de mine, de oiu face-o de râs în fața oamenilor. 
Ba mai mult, îmi spusese că nici să nu mai dau ochii cu ea, 
când mă voiu întoarce! La şcoală se adunaseră oamenii în sală 
şi examenul trebuia să înceapă din moment în moment. Băieții 
erau așezați în rând. pe clase, Inima îmi bătea cu putere şi la 
intrarea învățătorului, mă făcui roșu ca racul!... Spre marea 
mea mirare. dânsul vorbește publicului, apoi strigă numele celor 
premiaţi, printre care eram şi eu! Nu-mi venea să cred ochilor că 
eram în ciasa Ill-a, mai ales că nu fuserăm ascultați, după cum 
credeam !... Mă cuprinse o bucurie nespus de mare şi când îmi 
veni rândul să iau cărțile dăruite păşii ţantoş şi cu o privire: 
mândră, deoarece toţi ochii erau ațintiți asupra mea. După împăr- 
țirea premiilor cântarăm cu toţii „Imnul Regal“, apoi cu bucuria 
în suflet, în urma ispravii ce făcusem, mă îndreptai spre casă și 
mă dusei drept la mama, ne mai ținând seamă că nu vrea să mă 
mai vadă în ochi şi-i arătai bucuros cărţile primite, spunându-i cu 
mândrie că tot m'am făcut-o de râs! Nu-i vorbă că de zero la 
cât, tot m'am scăpat, căci mai târziu a trebuit să-l învăţ de voie 
de nevoie. Dar ca iubiții noştri cetitori, să poată ceti şi lucrări 
mai frumoase și interesante decât aceeasta, pun şi eu aci un zero 
la cât!.,. 

Cel puţin spre a dovedi că cel puțin acum știu când trebue 
pus zero la cât! DĂNILĂ TRAIAN 

IV A 


Lama Țisanului 


Intr'o zi de vară sta Țiganul în uşa cortului, gândindu-se 
cam de unde ar mai putea ciordi ceva de haleală, căci, drept să 

vă spun, i-se cam lipise pântecele de spinare. Ce-i vine lui în 
minte, ce nu-i vine, ca-și luă o bucată de mămăligă uscată și un 
linguroiu şi o porni liniştit spre baltă. Cum ajunse aci, se aşeză 
pe un pietroiu din marginea apei, îşi luă într'o mână codrul de 
mămăligă, iar în celelaltă linguroiul și unde nu mi-ți începu a în- 
dopa la mămăligă uscată şi a căra la apă din baltă cu linguroiul, 
de credeai că se bat Turcii la gura lui, nu altceva!... Intâmpla- 
rea făcu să treacă pe acolo un Român. Când văzu ce lucrează 
cioropina de 'Țigan, începu a-şi face cruce și-i zise râzând: 

— „Ce faci tu acolo, măi Țigane? 

— „D'apoi ce să fac, manca te-aş, ia şi eu ca tot omul, 
manânc mamaliga cu zama dea peşte, ca ne-a dat Dumneazău 


deastulă !* ă > 
DĂNILĂ TRAIAN 
IV A. 


Despre icoanele pictorului Irimie 


Iconografia bisericilor şi mănăstirilor dela noi din țară a fost 
neglijată aproape cu desăvârşire dealungul veacurului. Dacă putem 
să vorbim despre o proprietate naţională în ceace priveşte pictura 
bisericească, trebue să recunoaştem că aceasta se datoreşte iniţia- 
tivei particulare și nici decât oficialității care și-a avut aproape 
întotdeauna partea ei de vină. Şi, iniţiativa particulară, a fost re- 
prezentată prin stareții pravoslavnici care îngăduiau călugărilor să 
cutreere țara în lung şi în lat, ducând cu ei căldăruşa de boiele 
sfințite, pentruca sfințenia credinţei să pogoare mai adânc în sufle- 
tele răvăşite de păcat Technica meştesugului au învăţat-o dela 
călugării greci sârbi, ruşi, bulgari, care au cultivat dela început 
caracterul artei bizantine, iar strădania era izvorită din cele mai 
adânci sentimente mistice. Un singur păcat doar au avut că fiind 
lipsiți de o cultură mai temeinică, n'au avut de unde să cunoască 
legi de perspectivă și anatomie, proporţiile şi canoanele corpului 
omenesc şi din pricina asta sființii noștrii par schilozi, scofâlciţi, 
degeneraţi şi lipsiți de orice expresie. Cu toate acestea ei îşi au 
marele lor merit de a fi contribuit în cea mai mare măsură la 
unitatea sufletului nostru prin sârguinţa și dragostea de Neam ce 


i-a caracterizat 
Abia în prima jumătate a sec. XIX geniul românesc ne dă 


pe marele Grigorescu care rupe cu tradiţia și pune iconografia pe 
baza observaţiei directe a naturei și pe baza artei naţionale păs- 


Lă 

trată de popor și care a ridicat-o dintr'odată la formele cele n 
subtile. : 
Urmează apoi o serie de pictori cu studii îndelungate în 
străinătate, care în decursul vremii au adus o covârzitoare contri- 
buţie în patrimoniul spiritualităţii noastre prin pictura lor bisericească 
Anii dela războiu cu fel şi fel de prefaceri şi imitaţiuni din 
afară, epocă de crud materialism în care viaţa culturală şi spiri- 
tuală a pornit din materie şi nici pe departe din străfunduri de 
credinţe şi idealuri a permis ca iconografia bisericilor noastre să 
fie încredințată unor elemente care nu aveau nimic comun cu arta 


propriu zis. 


Exemple sunt așa de multe, iar mărturie stă puzderia de 
biserici care au avut nenorocul să cadă în mâinile unor astfel de 
nepricepuțţi favorizați de climatul asasin al politicei care ne-a condus 
tot timpul în cei douăzeci de ani de administrație românească. 

Nu-i vorbă: că soarta m'a vrut să îngăduie ca pictura bise- 
ricească să cadă exclusiv numai în mâna nepricepuților ci ne-a dat 
câteva elemente foarte destoinice, care au făcut zid de apărare şi 
fără să descurajeze în calea moravurilor dela periferia vieţii, au 
cultivat vechea artă a zugrăvirii bisericilor, au desăvârşit-o şi astăzi 
putem să ne mândrim în fața multor țări de ceace am fost capa- 
bili să realizăm, fără concursul şi intervenţia oficialităţii. De ex. 
Costin Petrescu, Demian, Olga Greceanu, Catul Bogdan, Tonitză, etc 

Mai există o serie de pictori care au rămas credincioşi tradi- 
ţiei şi au cultivat arta bizantină în bisericile noastre, dar stau în 
umbra modestiei lor, prea puţin cunoscuţi de către criticii noştrii 
oficiali dela Bucureşti şi fără îndoială că dintre aceștia face parte 
şi pictorul Nicolae Irimie, prof. de desemn la liceul „Em. Gojdu“ 
din Oradea. 

Pentru a invedera cele spuse, voiu încerca să descriu numai 
o lucrare a acestui pictor şi anume iconostasul bisericei din curtea 
spitalului Central din Oradea. 


La primul cuntact cu ansamblu! iconstasului, imresia e de 
prea multă luminozitate prea multă. culoare, prea mult desen; și 
asta special în galeria medie Pentrucă icoanele sunt dispuse pe 
trei planuri orizontale : jos, sfinți reprezentaţi individual; la mij- 
loc, scene din viaţa Mântuitorului ; în fine, culminând cu „Ră- 
stingnirea“, între două icoane, individuale, — Sfânta Maică și 
Sfântul loan 

Fiecare galerie îşi are caracterul sâu de ansamblu, — pro- 
priu şi bine definit, deşi iconostasul transpiră unitatea tempera- 

mentală a artistului ; galeria inferioară — a sfinților cu sobrietatea 
ei mistică ; cea a scenelor, cu bogăţia ei de culori și lumină; în 
fine, a Restignirii. cu ineditul ei sentiment de durere, obsendantă 
organică. Peste tot însă domină bizantinul complimentar al culo- 
rilor, spre deosebire de derivațiile occidentale, dar un complimen- 
tar, pur, categoric, energic. 

In galeria sfinților, corpurile au o înălțime nu disproporțio- 
nată, dar cari tind spre un supranatural fizic; corpuri cari relevă 
întâi o evidentă bogăție — bizanțină — a îmbrăcămintei, — şi 
o foarte serioasă cultură de compoziție, anatomică a artistului. 
Deşi unele concepții — degetele şi nasurite, afară de cel al Sfin- 
tei Fecioare — ar putea îi discutate. 

Ceeace aduce nou e albastrul sumbru al fondului; un al- 
bastru închis şi uniform — mai închis decât cel din bisericile ol- 
teneşti, care admite combinația cu galbenul — portocaliu — care 
detaşează net nu atât figurile cât aureola, dând acel „efect miste- 
rios“ — cum îl numea Van Gogh — a! unei stele sublime, arun- 
cată în adâncimea imensă a misterului: şi dă, prin acest minunat 
efect, sensul personalităţii sfântului. 

Dar acest sens al personalităţii sfântului respectiv, mai mult 
decât din poziţia alegorică, — reiese din expresie decât din ati- 
tudine, — caz opus celui din galeria scenelor. 

Astfel „Sf. loan Botezătorul“, — poate cea mai reușită 
icoană din seria aceasta — urmează caracterul istoric prin expre- 
sia feţei, deşi de sfânt, totuși aspră şi quasi — săibătică. lar na- 
tura de stânci, — ce amintește atâta pe Giotto — nu numai că 
contribue la impresia de rigid ce dă imuabilitatea şi staticul bi- 
zantin, dar şi contribue la definirea prin sugestie a sensului ascezei 

A doua galerie, a scenelor, impresionează prin bogăţie: bo- 
găţie şi varietate de culori vii, de lumină, bogăţie în ornamenţia 
vestimentară care aminteşte școala lui Diirer, — bogăţie şi minu- 
țiozitate în detalii, în fine bogăţie în gesturi, tipuri şi atudirii. Ar 
fi inutil să cauţi în asta influențe „de şcoală“, sau ar trebui să 
admiți mai multe: ceea ce ar fi tot atât de inutil, 


Dar mă gândesc la „Naşterea -Domnului“. Nu numai hiper- 
bogăția -- care ea însăși e prin definiție opusă conciziunii bizan- 
tine — dar. înafară de steaua călăuzitoare, nimic din rigiditatea 
cu care ne obişnuise această şcoală răsăriteană. Lumina, culoarea, 
varietatea, toate întrun tot avântat, exuberant, țâşnind înspre soare, 
înspre cer. înspre Dumnezeu ... Sfânta Fecioară şi losif, au o 
puritate rafaeliană, Ca şi întreaga icoană ce respiră puritate, seni- 

nătate şi graţie, graţie pe care o au parcă şi animalele, Asti im- 
pasibile întocmai ca la Duccio sa Cimabue, 

In „Botezul Domnului“ — poate cea mai reuşită — aceeași 
natură sălbatecă .. . deşi proporționată acum, — care realizează 
palide tendințe impresioniste în refiexei umbrelor în apă. Deşi se 
remarcă o inconsecvență față de figura lui Sf. loan Botezătorui 
din icoana individuală. DD 

Dar dacă „Naşterea Domnului“ e cea mai bogată și „Bote- 
zul Domnului“ cea mai reuşită, — atunci „Cina cea de Taină“ e 
_cea mai expresivă, mai impresionantă chiar, — întot cazul, mai 
îrnmoasă Nu numai o concepţie originală a dispoziției, mai mult 
sau mai puţin simetrice, — nu numai detaşarea netă a lui luda 
prin lipsa aureolei, — dar mai ales icoana impresionează prin 
realismul său, prin realismul său, prin realismul brutal chiar, cu 
care luda își repede mâna, — mişcare a cărei bruscheţe dinamică 
contrastează puternic cu staticul contemplativ al Sfinţilor, în mo- 
mentul solemn al marei reculegeri ; reculegere la care parcă se 
ataşează până şi fondul rigid al oraşului dispus într'o compoziție 
categoric geometrică. În definitiv, poate că există acea discutată 
„metafizică a liniilor“, nu numai în idealista aspirație a triunghiu- 
lui gotic, nu numai în discursivitatea sentimentală a curbei pictu- 
rale italiene, dar şi în tăcerea mistică şi în pasivitatea ascetică a 
ua neflexibile bizantine. 


„Intrarea Domnului în lerusalim, acea îngrămădire de 
ale şi de aureole, care la Lorenzetti producea o monotonie, 
aci, prin omogenitatea lor, produce un contrast cu efecte de realism, 
faţă de varietatea subiectelor din mulţimea ce-L întâmpină. Iar 
dacă în „Bunavestire“, crinul aduce o notă din pictura occidentală, 
acea notă va fi reamintită nu numai de simetria „Pogorării Duhului 
Sfânt“, unde apare un cer turburat de turburătorul eveniment și o 
minunată curiozitate foarte discretă, — dar şi'n magnificul idealism 

„Irivierii Domnului“ — tot atât de simetric — și culminând cu 
„lnălţarea Domnului“ care, pe lângă majestatea realizată în bogăţie 
atât în lumină şi culoare, cât şi în atitudini şi expresii, cât și în 
gesturi lipsite de moderaţia orientală. 

Pentru a termina schiţa acestei galerii (despre cea superioâră 
ne-am putea rezuma subliniindu-i realizarea realistă de şcoală 
spaniolă şi efectul obsedant — era să zic halucinant, deşi nu gre- 
şeam prea mult — al norilor de pictură flamandă) — ar trebui să 
mai amintim în treacăt ochii nemigdalaţi deşi uneori senini până 
ia inexpresiv, precum şi mai mult decât splendidele figuraţii a 

feţei Stintei Fecioare din „Inălțarea Domnului“ şi „Pogorârea Duhu- 
lui Sfânt“ : realizări de mare artă. 
. * 

Icoanele pictorului Irimie se impun atât prin originalitatea 
de concepţie cât și prin cea de stil; atât prin realismul celor in 
dividuale, cât și prin bogăţia celor de ansablu: bogăție — repet 
— de lumini, de culori complimentare, dar, — cu mici excepții 
— nu şi de gesturi. Atmosfera de misticism se degajează mai 
mult din seninătatea atitudinii de tăcere decât din retorismul eloc- 
venței apusene 

Nu ştiu în ce măsură pictura pictorului lrimie contravine 
formulelor stereotipe indicate de mai mult sau mai puţin indicaţii 
„pictori de artă bizantină“, — precum nu ştiu întrucât pictura 
acestuia e „bizantină“. Dar pe lângă că e, indiscutabil, ortodoxă, 
deci românească, — mai ştiu că fenomenele de cultură nu cu- 
nosc reveniri, nu cunosc stagnări perpetui, — după cum in istorie 
dublarea unui fenomen nu-i postulează istoricitatea, Prin urmare 
şi în arta bizantină — care e arta, nu a unei şcoale sau a unui 
curent ci a untii spirit etern — se impun nu „variaţie pe aceeași 
temă, ci „evoluţie în același spirit“. 

Incapabil de reticențe şi convenţionalisme, cu aspect teatral 
— deşi sincere și din profundă convingere — nu pot să termin 
decât gândindu-mă la atâtea gălăgioase mituri false. . Dar, în 
acelaşi timp gândindu-mă cu o consideraţie deosebită la acel ju- 
decător infalibil care distruge miturile false, dar şi ridică adevăra- 
tele valori : timpul. OVIDIU DRIMBA 


De pe îrontul examenelor ... 


București, 10 lunie .. 


Dragă lată şi mamă, 

Scriu din primele tranșee ale irontului . . . matematic. 
„... Mai sunt trei băieţi, aiară de cei ce sunt acum înăuntru 
de vreu 50 de minute . . . Acum, a ieşit seria ce era înăuntru. 
Mai am vreun ceas... . Imi simt capul aşa de gol... (mai 
„ales că un coleg a găsit într'un saltar . . . rumeguş de lemn; 
şi pretinde că eu mi-aș îi golit capul acolo!) 

Bietul Ciureşan, e jalnic! A intrat ieri şi s'a încurcat în 
aşa îel, încât n'a ştiut aproape nimic. El însă mai are norocul 
că i-a tăgăduit de profesor că-l mai ascultă odată ; pe cândeu... 

Peste un ceas, o să ştiu rezultatul. Până atunci mă duc să 
mă plimb, căci mă doare capul. (M'am sculat la 51/!) 

La oral, am fost zăpăcit de cap, cum niciodată n'am fost 
la examene orale, totuşi am făcut ceva. Dacă o să ia la soco- 
teală şi teza, dl profesor, atunci cred că am trecut (1122211) 
Dacă o să facă, după cum am auzit că se ia în considerare 
"numai oralul, atunci . . . slabă speranță! 

Dar sunt liniştit, acum, sunt în parc, ca să-mi maitreacă 
durerea de cap. | 

Când sunt în parc, uit totul. Și ca să ajung la asta, ascult 
păsările, mă joc cu îurnicile ce trec pe sub banca mea. Dar 
când ajung acasă, între patru păreţi, devin iarași trist. Desigur 
asta din cauza tensiunei la care m'a supus examenul. . 

„., Gândul îmi revine mereu, fără să vreau iaraşi şi 
numai la examen ! 

Am intrebat pe Doamna asistentă, despre rezultat și m'am 
oprit pe prima bancă ce am întâlnit-o în cale ca să vă scriu: 


Am trecut! 
Când am auzit, am simţit că mi se moaie picioarele. Deși 


am fost tot timpul (cât nu eram în examen!) calm şi în apa- 
renţă indiferent, examenul acesta m'a costat o mare tensiune 


nervoasă ... 
Acum ! Ich bin homo beatus! Adică: beat. Nu de vin, ci 


de nu ştiu ce: 1 gr. părere de bine; 20 gr. sentimentalism ; 15 
gr. primăvară ! 

1 gr. de părere de bine... poate după cumeși nota: 12! 
De altiel am răspuns mai puţine minute, decât numărul notei! 
Asta, poate, explică, cel puţin în parte pentruce băieţi, ce abia 
dâdeau pe la cursuri, au obţinut note 16, 17, iar baetul Ciureșan, 
care a învăţat şi ştie carte, nota 13; iar eu 12! 

Eu am rămas complet desiluzionat de mine deşi am îost 
bolnav în vacanţa de Paşti: M'am dus însă să asist la alții şi 
am constatat că din întrebările ce le-am auzit, afară de una, 
le-am ştiut pe toate bine: aşa că mam. . . reiluzionat. 

In orice caz, cred, comparativ judecând, meritam mult 
mai mult. Vezi pozna! Inainte de examen mă plângeam că am 
să cad, iar acum nu-s mulțumit. . . De fapt chestia e complicată: 
aveam dreptate şi atunci; am şi acum. 

In definitiv mă bucur c'am trecut; mă doare însă când 
văd că prietenii mei se bucură şi ei că n'am primit o notă 
mai mare... VIOREL 

Dragul meu, Braşov, 15 lunie. 

Când ţi-ai făcut datoria, să nu le intereseze prea mult 
aprecierea ei din partea altora. Viaţa va veni să te înveţe că 
nu rezullatul ci buna intențiune şi bunăvoința contează numai. 
Buna intenţiune e a noastră în întregime, rezultatul e în foarte 
mică măsură numai, al nostru. 

Scrii că tu te ai bucurat că ai reuşit, iar alfii încă s'au 
bucurat că n'ai primit o nofă prea mare! 

Este prima ta întâlnire serioasă cu învidia ! E natural să 
te întristeze şi supere, dar ar îi bine şi trebue să te aranjezi 
suiletește ca să te supere cât mai puțin. 

Omul cuminte se supără pe lucruri neplăcute, a căror 
schimbare depinde de el, dar să te superi pe greşala altora, 
care-ţi scot la iveală calităţile tale, nu e cuminte și un prea 
mare lux. 

Cu cât te vei ridica mai sus, îără a vrea să te desparţi, 
diterenţiezi de alții, — pentru tine înălțarea continuă e o necesi- 
tate a menţinerii liniştei tale sufleteşti ; mai ales că e și nu «ce», 
cu care te ai născut, n'ai ce te mândri, de care nu te poţi 
rușina; — cum zic: cu cât vei progresa, în orice direcţie — 
în studii, atitudini, bunătate, serviabilitate ; — se vor găsi atâția 
cari să te prindă, să te tragă ca să nu te înalţi să nu progresezi 
prea mult; călăuziţi de instinctul neputinţii lor de a recunoaște 
de bun şi onorabil, o trudă și un rezultat de care ei nu sunt 
în stare. 

Neputându-te urma, neputându-te recunoaşte, căci ar trebui 
să-ţi imiteze sforţarea, se vor simţi nevoiți să te zetlemizeze, 
ironizeze, batjocorească, bâriească ; — aceste din urmă în dos, 
bineinţeles. 


Dintre toate cea mai comodă, dar rea mai greu de supor- 
tat, armă e ironia, când e pornită de pe piedestalul prostiei în- 
tovărăşită cu răutatea. 

La aceasta e bine să răspunzi cu aceiaşi glumă şi ironie 
senină ; să simtă că — şi aceasta e singur important, — ca- 
ravana merge înainte . 

«Pe învidioşi veşnic îi veţi avea cu voi» — pot să zic 
paratrazând vorbele Mântuitorului despre săraci. 

Ei sunt paraziţii activităţii, ei sunt măsura valorii muncii 
trudnice și cinstite, căci învidia va îi cu atât mai mare, cu cât 
vrednicia ta va îi mai curată. 

Adă-ţi aminte de satira a II-a lui Eminescu: omul sdrobit 

de această hidră, mai ales că a fost lipsit de razimul credinţei, 
singură mângăietoate în năcazuril vieţii — şi vei înţelege că 
învidia, fiica prostiei şi-a răutăţii, e cea mai mare, e doar sin- 
gura putere a «lumii». 

Uite, că fără să vreau, am atins coarde de pesimism. 

E aparenţă numai, ori dacă vrei o recunoaștere a adevă- 
rului vorbelor Si. Pavel: «Spiritul e întotdeauna gata, dar 
trupul e neputincios». : | 

Obișnueşte-te, deci, să nu te doară decât greşelile tale; 
pe lângă ale altora să treci, chiar când te ating, cu milă și 
înţelegere . . . 

Sărmanii oameni, cu ce-şi bat capul. Dar pe tine Dum- 
nezeu și vrerea ta să te ducă înainte pe drumul ce l-ai apucat 
spre bucuria ta şi mângăierea noastră. TATA 


Sub icoana 'nvăluilă în a candelei lumină 

Am surprins pe maica aseară cum, cu şoapta ei ferbinte, 
II ruga pe Creatorul: cu puterea Sa divină 

Să-mi dea mie : sănălate, mult noroc şi multă minte. 


Şi era aşa ferbinte ruga mamii 'ngrijorată, 

Cănir'un colf, ascuns de dânsa, am îngenunchial şi eu 
Şi aceeaşi rugăciune buzele-mi au prins a spune 

Ruga mea pentru măicula o 'ndreptam spre Dumnezeu 


Și cu-aceeaşi rouă, care ochii mamei "'nvăluiesc 
Eu stropii iubirea-mi sfântă, pentru jertfa ei cea mare, 
lar pe buzele-i, cu care ruga cerului trimise, | 
"A depus a mea gândire cea mai caldă sărutare. 


lar când a venit măicuţa strajă lângă pat să-mi fie 
Și făphira sâ-mi îmbrace cu senina ei privire, 
Mi-a părul că e un înger, cărui pentru veşnicie, 
Trebue să-i port în suflet, ne'ncetat a mea iubire. 


MIRCEA BOLCAŞ cl. IV L.G. 

Examenele 


Ce aproape este vacanța și ce greu ni se pare că se 
apropie, dupăce toţi suntem obosiţi și molesiţi de un an întreg 
de străduință muncă și învățătură. 

Organismului obosit îi prieşte odihna. 

Dar până la odihnă, avem de sărit un obstacol »pe vieață 
şi pe moarte«: examenele. 

Ele fac ca vacanţa să se apropie repede, cel puţin să ni 
se pară că se apropie repede, pe când de altă parte, oboseala 
face ca ni se pare că se apropie încet. 

Astiel ea se apropie potrivit. Ce amar te apucă să te 
gândești numai la greutatea unui examen cu un cuvânt greșit, 
cu o regulă neștiută pe de rost şi în sfârşit, cu un patru aran- 
jat la locul lui în catalog. Mi-ar părca bine când m'aș vedea 
cu clasa isprăvită dar ce rău mi-ar părea când m'aş despărţi de 
colegi şi de protesori pe o vreme destul de îndelungată. Și 
parcă văd zâmbetul tuturor, fericit şi trist. 

Da toţi elevii au fost fraţi, profesori le-au fost părinţi și 
lăcasul clasa, 

Da şi parcă văd dimineţa acea potolită, cu o carte sub- - 
suoară, când voiu veni spre şcoală la examen. 

Și mama cu zâmbetul amarnic mă vă întampina la ple- 
care. »Gheorghe, cărţile tale«. Și Gheorghe își aminteşte şi 
regretă. Şi parcă mă văd întrat în clasă, pe d-l profesor mai 
zâmbitor la catedră și un coleg la tablă. Și cum la oregulă pi- 
părată, unul începe să plângă. 

Şi d-l profesor îl întâmpină binevoitor. 

»Nu plânge Șin, tu nu ştii că noi am învăţat regula astac. 

Și la o mică gândire regula se știe toţi ridică mâinile sus 
şi ochii tuturor scânteiază de o bucurie și tristeţe necunoscută 
până atunci în clasă. 

Și după încheiere, pornind spe casă în pas de dric, îmi voiu 
părea atât de greu. 

Și peste o lună, amintirea celui mai trist trei primit în 
catalog, îmi va pârea o simionie. Atunci îmi voiu aduce aminte 
în tăcere de zilele trumoase de şcoală. 

Imi voi aminti toţi »4« primiţi în catalog și tăcerea ce-i 
urma, 

Imi voi aminti pașii cadenţaţi ai domnului profesor în ora 
de compunere, 

Da ! Şi voiu avea vreme să consol aceste amintiri, trântit 
de căldură, cu capul pe masă în micul meu sopron, supranumit 


»salon«. 


Și când ridic capul, pereţii îmi par modelaţi şi plini de 
tablouri. Da, tablouri de Grigorescu, covoare, mamură ... Pe- 
reţii rămân tot aceași de scândură, cârţile tot aceleaşi vechi şi 
împăienginite, 


Și când seara se lasă încet încet în monoton 
Prea dulcea lună iese dintre nori 


Ce trec 

Şi se ivesc 

Acoperind din când în când 
Un colţ. 

Impiedicând 


Lucioasa-i îaţă de a străluci 
Și stele ciuruiesc senin 

Prea greul negru al veşniciei 
Ce singur a făcut lumina. 
Senin de raze 

Planete prea scânteietoare 
Și bolta Cerului senină . . 


Și când mă voiu urca pe coteţ, cu o lunetă stricată încer- 
când să desleg harta vesniciei: Marte, Morcur lupiter. 

Ochii mei se îndreaptă spre lună mult timp, ore întregi, 
Tresar. Mi s'a tăcut că te-ai scuiundat pe o clipă în neant. 


Dar nu... 


eşti aici iarăşi strălucind. 
Privesc uimit spre tine lună 
Și văd și azi același farmec 
Senin ; 
Durere, sclipet, tremur prea bizar 
Ce-l cunoscu de mult Beethoven, 
Privind la cei ce nu vedeau 
Și te doreau. 
Sonata Lunei tremură șş'acum 
In tine, 'n stele, 'n plopi şi 'n ape. 
Intreaga noapte nu-l încape 
Și ochii mei vrăjiţi privesc 
Și eri 
Și azi 
Şi mâine vor pvivi. 
Căci n'au ce îace altă, 

Decât la tine să privească. 
La tine Lună 
Sa văd şi azi acelaşi farmec 
Senin 
Durere, sclipet, temur prea bizar 
Ce nu numai de-acum îl ştiu... 
De veci, 
De mult 
Și'n mine a rămas viu... 
Sonata lunei. 
Pe lăngă lampă sboară insectele nopţii. O carte groasăe 
deschisă la sfârşitul unui capitol care termină: 


Sulamita, Sulamita. 
GH. TOBIAȘŞ 


cl. Il a. 


Țaa mea 
— Sonet — 


Sonisoane căhă C... 


«În fara mea curg râuri line, 

Și vântul blând adie primăvara...» 
Aşa-mi încep scrisoarea călre tine 
Să-ţi spun ce mândră-mi este [ara... 


Pe malul Dunării bătrâne 

Eu stau cuprins de vrajă dulce... 
Și gândul tot pe loc rămâne, 

Când soarele slă gata să se culce... 


Și prăfuitele-ne căi, 
Ne poartă carăle greoaie, 
La fel ca paşii-ne greoi... 


«În fara mea curg râuri line, 
Și sunt deşi codri, sus, pe munţi», 
Aşa-mi sfârşesc scrisoarea cătră tine... 


Oradea, Mai 1939. TRAIAN COSTA CL.IVB 

Raport asupra activităţii 
soc. de lectură „V. Alecsandri“ 
în sesiunea 1936—39') 


In activitatea extrasșcolară a elevilor de liceu, o societate de 
lectură îşi are un rol definit. In cadrele societăţii se oferă posibili- 
tatea ideală pt. încurajarea timidelor încercări de început, posibili- 
tatea îndrumării talentelor pe făgaşul care le duce la firească des- 
voltare și a formării sau desvoltării simțului estetic și gustului 
literar. In plus din discuţiile ce iau naştere în şedinţe se desvoltă 
spiritul critic odată cu acela al luștei pentru a-ţi susține ceeace 
ai creiat. Să privim activitatea societății noastre din acest punct de 
vedere şi vom constata că și-a îndeplinit rolul dacă nu în întregime 
— ceeace nu-i posibil — în mare parte. Stă dovadă tot ceeace 
s'a lucrat anul şcolar curent la societate și la „Țara visurilor noastre“. 

Numărul sedinţelor ținute în acest an este de 11 dintre cari 
două, prima şi ultima, comemorative ; una închinată Reginei Maria, 
alta cea de azi, lui Mihail Eminescu Activitatea desfăşurată în 

"în aceste şedinţe se poate împărţi în: 

1. Proză estetică şi poezie 

2. Lucrări didactice şi critică 

3. Producţii muisicale. 

Vom menţiona pe cât e posibil într'un raport ceeace s'a evi- 
denţiat, o înşiruire a tot ce s'a prezentat în ședințele soc ar fi 
lungă şi inutilă.Pentru proza estetică menţionăm schițele pline de 
inedit și cu o bogată imajistică ale lui Florian Gherdan cl. VI 
şi două nuvele (Zădărnicire, Ucigaşă) de lonel Nadiș cl. VIII. 
Poezia a avut un tânăr şi talentat reprezentant în Vladimir Drimba 
cl. V care la începutul sesiunii a dat un admirabil sonet — larna 
— se adaogă nume mai demult cunoscute în cadrele societăţii 
Ionel Nadiş cl. VIII, Eugen Groza cl. VII (La moartea Reginei) și 
Vasile Moţet cl. VI (Desamăgire, Toamnă) 

In ceeace privește lucrările didactice au prezentat aspecte 
literare ardelene prin cicluri de conferinţe ; Traian Biajovici cl. VIII 
(Din trecutul literar al Ardealului ; Un prozator fecund a! Ardealului ; 
lon Agârbiceanu) dovedind o erudiție serioasă şi o muncă tenace 
şi subsemnatul (Octavian Goga). Vasile Michiş cl. VIII a schițat 
figura marelui Verdi (Verdi, cântăreţul latinităţi) iar Vlad Zănescu 
cl. VIII aspecte din frumuseţile naturale ale ținutului nostru. 


*) Raport prezentat în şedinţa ultimă — 29 Mai a. c. 

Critica a avut demni reprezentanți în Traian Blajovici cl. VIII 
— erudiție criică — Vlad Zănescu cl. VIil — ironie fină — Flo- 
rian Ghender cl. VI cu aceeași menţiune şi Aurel Ghender cl. VI 
cu un fond eminamente rațional. 

Am acordat atenţia cuvenită producţiilor musicale. Relevăm 
în acest domeniu pe Vasile Michiş şi Victor Fanea cl. VIII, loan 
Ruşdea cl. V şi loan Sabo cl. VI 

Statutele societăţii cu viţii de fond şi formă, ne mai fiind 
conforme noului ritm de activitate împrimat societății în ultimii 
doi ani, am prezentat societății un proect de noui statate care a 
fost aprobat în unanimitate. 

Un capitol aparte il formează în cadrul activității societaţi 
revista „Țara visurilor noastre“. O muncă tot atât de se- 
roasă și îngrijită ne-a dat posibilitatea să o “menţinem pe planul 
pe care se ridicase în anul trecut, întâmpinând astfel în toate 
părțile o largă bunăvoință Interesul mai mult sau mai puțin ac- 
centuat, atenția acordată printre preocupările-i atât de variate, de 
domnul Nicolae Iorga, aprecierile din presă, menţin atmosfera ce 
s'a creiat revistei încă din primul an de apariţie. In paginile re- 
vistei întâlnim aceleași nume cari s'au împus în cadrele societăţii, 
majoritatea colaboratorilor recrutându-se dintre membrii societăţți. 
O apariție promițătoare este tânărul Gh. Tobiaş din cl. II care 
prin poeziile publicate în revistă, dovedeşte un real talent poetic. 

Ne îndreptăm din toată inima mulțumirile noastre spe pre- 
şedintele de onoare al societăţii noastre şi redactor al revistei, 
domnul profesor Augustin Cosma care acordând tuturor şi întot- 
deauna cea mai largă înțelegere, a depus dragoste neprecupeţită 
și muncă trudnică pentruca bunul nume al revistei să dăinuască 
şi societatea să prospereze. Aceleași mulțumiri domnilor profesori 
cari ne-au înţeles şi apreciat silințele colaborând cu noi; dease- 
meni tuturor acelora cari şi-au dat contribuţia lor desinteresat la ad- 
ministrarea, tipărirea şi expedierea revistei. 

Incheind o sesiune care contribuie Ia istoricul societății noastre 
de lectură cu o pagină de muncă serioasă, rodnică, dorim din tot 
sufletul ca activitatea viitoare să constituie ca şi cea de până 
acum, un tineresc omagiu adus celui al cărui nume îl poartă. 


DINU TANASE 


Cinste se cuvine tuturor celor ce au contribuit cu truda 
sufletului lor, ca societatea să se menţină pe acelaşi nivel, inalt 
şi bogat cu preocupări de ordin artistic literar și ştiinţific, dar în 
primul rând neobositului ei preşedinte, dlui Dinu Tănase, căruia îi 

revine partea leului de merit pentru sufletul ce a depus în calitatea 
ce a onorat-o, pentru progresul şi bunul mers al societăţii. Acelaşi 
cuvânt de mulțumită se ţine plăcut îndatorată să-l spună aceluiaşi 
muncitor cinstit în: coloanele ei, şi revista Țara visurilor noastre, 
dlui D nu Tănase, a cărui scris a atras asupra noastră atenţiunea 
dlui N Iorga; şi laudele dlui Insp, gen. Aron Demian; precum şi 
colaboratorilor neosteniţi şi gata oricând și la această datorie : Dnii 
Vlad Zănescu și Blajovici. Țara visurilor noastre le doreşte lor şi 
tuturor colaboratorilor săi împlinirea tuturor visurilor făurite pentru 
binele lor şi spre mângăierea celor ce i iubesc (a c.) 

Ţara visurilor noastre 


Obiceiurile din bătrâni 


Cine ar nega rolul şi rostul rădăcinii în viaţa unui pom, 
om tără de judecată s'ar socoti. N'are decât să îofigă în pământ 
o creangă, oricât de înverzită şi înilorită, ca să se convingă 
din v. ştejirea şi moartea ei: că din rădăcini trăește; din ele 
își dobândește putinţa vieţii. 

Nu numai pomii, ci şi naţiunile iși au rădăcinile lor: sunt, 
aceia, din cari ne tragem suportul organic și moral al existenţei 
noastre a tuturora: ţăranul. 

Este țărănimea care s'a desvoltat și trăeşte între anumite 
imprejurari ale vieţii lui specifice, caracteristice; cari l-au 
format a îi ceea ce este. Aceste sunt obiceiurile lui: jocurile, 
dansurile, cântecele, descântecele, basmele ; portul și Jimba lui, 
atât de strâns legate, unite de ființa lui şi a neamului; încât 
a le nesocoti înseamnă a-l desrădăcina, pentru ca veştejindu-se 
să se piardă şi să piară printre neamurile pământului. 

Ceeace-l face să existe aşa cum există: ca un neam atât 
de deosebit de celelalte, şi atât de minunat; ceeace i-a con- 
servat şi-i conservă puterea lui de viață: dea sefi putut păstra 
neschimbat și nealterat printre atâtea intluenţe, silnice unele, 
voite altele, este tocmai dragostea lui, alipirea lui de datinile, 
obiceiurile, cântecele, portul și limba lui, cari l-au conservat: 
păstrându-le. 

Primejdia cea mai grozavă pentru un neam, singura, unica 
primejdie de moarte este tocmai și numai a se desface de 
ceeace l-a făcut ceeace este: a-şi părăsi, a-şi nesocoti obiceiu- 
rile și datinile bătrăne, portul și limba. 

Dar mai ales pentru noi, cei ce suntem şi vom deveni 
pătura lui intelectuală, această primejdie este atât de iminentă, 
atât de îngrozitor de amenințătoare. 

Solidaritatea,“unitatea şi comunitatea satului, în intregime 
românesc, apără pe ţăran şi-l conservă făcându-i păstrarea 
datinilor uşoară ; fiind impusă de obiceiul tuturor. 

Orașele, cu caracterul lor de amestec a! limbilor, asemă- 
nător celui dela Turnul Babilonului, — ne învălue pe noi inte- 
lectualii, ne strânge cu braţe de polip; ne pot suge, pe neob- 
servate, toată vlaga românismului din noi; cu ştirea, durere,— 
de atâtea ori, cu invoirea noastră: Inconștient suntem păscuţi 
de mândria împopoţonării cu pene străine. 

Să ne păzim ca de toc, ca de moarte; căci moartea na- 
țională ne paşte: ajungând desrădăcinați din datinile ce ne-au 
conservat ființa. 

Dacă ne-am păstra numai limba, pe toate celelalte le-am 
pierde, — uşor am intra şi noi pe calea pieririi și ne-am pierde 
dreptul de a ne socoti, noi inteiectualii: autentice îlori și roade 
ale poporului, sângele căruia curge prin vinele vieţii noastre. 

Pentru aceea Straja Ţării își are în program cinstirea și 
păstrarea datinilor. i 

Să le cinstim şi noi, căci sunt rădăcinile şi trunchiul 
fiinţei noastre de Români ce suntem și vrem şi trebue să ră- 
mânem. (a. c.) COMANDANT 


cronică 


CONCURSURILE TINERIMII ROMĂNE: Ca în fiecare an, Capitala 
a primit şi anul acesta, în vacanţa de Paşti, pe „crainicii Primăverii“ cum 
i-a numit dl. Cezar Petrescu, veniţi din toate unghiurile ţării, la tradiţi- . 
onalele concursuri ale Tinerimii Române. A fost un nou prilej de înfrățire 
şi de afirmare a tineretului, nădejdea de mâine a neamului. lar pain subi- 
ectele alese, s'a dat acestor concursuri şi un caracter de actualitate. Căci 
iată câteva din aceste subiecte: Ce-mi redeşteaptă în suflet aniversarea 
a 509 de ani dela moartea lui Mihail Eminescu? Dece trebue să ne apărăm 
cu ultimă energie graniţele? Un erou al neamului, ş.'a. A fost o sărbă- 
toare tinerească, „0 olimpiadă a tineretului“ cum bine a caracterizat-o 
vojnicul preşedinte al Tinerimii Române, dl. Nae Dumitrescu. 

lar excursia pe care Tinerimea Română a organizat-o cu premianţii 
în "Țara Moților, are şi un înțeles simbolic: Tineretul ţării sa urcat în 
cetatea rezistenţii româneşti, să se închine la mormântul lui Horia şi al 
lui Avram Iancu, martirii neamului din vremurile de restrişte şi de cotro- 
pire străină E închinarea pe care îii aleşi ai neamului o aduc celor căzuţi 
pe cumpul de onoare, pentru neam şi ţară. 

20 APRILIE 1939: A 20-a aniversaie a intrării armatei române în 
Oradea, ailată sub stăpânire străină, s'a serbat cu tot fastul cuvenit, fiind 
totodată şi răspunsul nostru, adresat tuturor acelora care, cu prilejul ulti- 
melor evenimente, şi-au îndreptat privirile spre hotarele noastre sfinte, 
că noi „ne apărăm sărăcia şi nevoile şi neamul“, care sunt ale noastre 
şi numai ale noastre şi pe care nu le vom da nimănui, niciodată. 

SF. GHEORGHE: PATRONUL STRĂJERIEI: O fericită coincidenţă 
iace ca Si. Gheorghe să îie şi patronul armatei şi al străjerilor. Căci 
Si. Gheorghe însemnează tăria noastră de a putea răpune balaurul ce 
s'ar aruca asnpra scumpei noastre ţări, 

Insemnează de a îi gata oricând, cu ochi atinţiţi la hotare. E tocmai .- 
deviza străjerilor: Credinţă şi muncă, pentru Ţară şi Rege. Sf. Gheorghe, 
patronul nostru, nă ne dea tăria de-a sădi această deviză pentru tot- 
deauna în sufletele noastre şi de-a o urma. 


CONFERINŢA DLUI PROF. UNIV. IULIU HAŢIEGANU: Prezenţa 
în mijlocul nostru a dlui prof. univ. luliu Haţieganu este oricând bine- 
venită şi constitue pentru noi un moment sărbătoresc. 

lată dece am ţinut să-l salutăm cu toată căldura pe „tribunul şoi- 
milor* când în ziua de Si. Gheorghe, patronul tineretului, a venit în mijlocul 
nostru, pentru a ne vorbi despre „Astra“ Serviciul Social şi Şoimii Carpa- 
ților“. Spicuim din conferinţa dsale următoarele : „Azi trăim o nouă epocă, 
deacea trebue să ne punem în slujba marilor idealuri. Astăzi chiar am 
organizat în judeţul d-voastră Serviciul Social, o creaţiune nouă a Regelui 
nostru, mânat de o idee“ pentru că mai era un pas pe făcut pentru ridi- 
carea acestei ţări acolo unde. trebue. „Un ţăran luminat, credincios, capa- 
bil de muncă, un sat îrumos, un tineret capabil de înţelegerea marilor 
probleme, naţiune viguroasă, disciplinată, toate acestea printr'o politică 
culturală, o muncă pentru ridicarea naţiunii. Orice operă mare, mai ales 
când este vorba de o mişcare, reuşeşto numai dacă îndeplineşte anumite 
- condiţii şi anume: Un ideal, căci o naţiune fără un ideal e destinată 
pieirii. Deaceea noi trâmbiţăm de atâta timp idealul nostru, până la plicti- 
seală chiar: O Românie mare, puternică şi eternă printr'un popor mare, 
puternic şi etern. Popor mare prin credinţa noastră strămoşească, prin 
onoarea, prin cinstea noastră; puternic prin muncă ; etern prin sacrificiu, 

ŞCOLA ŞEFILOR DE CUIB: Legiunea de străjeri a organizat în 
zilele de 39 Aprilie şi 1 Naiu, şcoala şefilor de cuib. In intenţiunea orga» 
nizatorilor era ca şeiii să se cunoască între ei. Deaceea li s'a dat prilejul 
ca la şedinţe să discute între ei şi să aducă chiar sugestii. Rezultatul a 
iost foarte mulţumitor. Căci sugestiile prezentate prin seriozitatea şi te» 
meinicia lor arată interesul din ce în ce mai pronunţat pentru Străjerie, 
această şcoală nouă pentru timpuri noui. 


SOCIETATEA. RELIGIOASĂ „SF. GHEORGHE“ . 

Infiinţată în anul şcolar 1928—29 dintr'o necesitate de ordin religi- 
os-moral. în scopul cerut de această necesitate, societatea religioasă „Sf. 
Gheorghe“ şi-a urmat drumul trasat la înfiinţarea ei, continuându-și şi 
anul cesta, activitatea care timp de zece ani, sub parinteasca grijă şi 
supraveghere a Păr. prof. Mauriciu Catana, astăzi directorul liceului, a 
menținut nestinsă în suiletele tinere, îlacăra iubirii de Dumnezeu şi de 
Biserica strămoşească. ; 

Rodul muncii celui de al zecelea an, îl supunem astăzi, cu senimă- 
tate, dreptei critice pentru a se constata truda neastră de-a urma calea 
cea dreaptă. dela care cel ce se abate se prăbuşeşte în abis. 

S'au ţinut în cursul acestui an nouă şedinţe, dintre care ună de 
constituire, şase ordinare şi două festive cu prilejul praznicelor Naşterii 
şi Invierii Donmnului. S'au prezentat în cursul acestor şedinţe 17 co.:fe- 
rinţe, 6 poezii originale, 4 deciamări, 1 nuvelă originală şi 6 lecturi reli- 
gioase, S'au remarcat, în acest bogat program: VLAD ZANESCU, preşe- 
dintele societăţii prin lucrările : Praznicul Naşterii Domnului, cuvinte la 
apariţia Bibliei „Regele Carol Li“, Sfârşitul luptei: izbânda creştină o pildă 


63 


de eroism: Sî. Gheorghe; TRAIAN BLAJOVICI, cel mai preţios colabo- 
rator la programul şedinţelor prin lucrările; Biserica şi Străjeria, Rugă- 
ciunea în poezia româneaseă, Sărbătoarea Naşterii Domnului-temă cu li- 
teratura noastră cultă, Creştinism şi filozoiie şi Sărbătoarea Invierii Dom- 
nului-temă în literatura noastră cultă-; IONEL NADIŞ prin lucrările: Despre 
creştinism şi Materialism şi ateism, prin poeziile originale. Rugăciune, Moş 
Crăciun şi Bolnavul şi printrun „Psalm“ original: TEODOR DEME prin 
lucrările : Personalitatea Mitropolitului Andrei Şaguna şi Biserica stră- 
moşească. 

S'au mai remarcat prin lucrări: Aurel Chiş (Bateţi şi vi se va 
deschide) Teodor Marian (cele şapte cuvinte ale Mântuitorului pe cruce) 
prin declamări Teodor Damşa, Radu Banu, Aurel Ghender şi Vasile 
Moţet şi prin poezii originale Andrei Vexler (Rugăminte) şi Ovidiu Ro- 

man (Satul meu şi Troiţa). 
i Cuvintele noastre de recunoştinţă se îndreptă către preşedintele 
nostru onorific, d-l director M. Catană, pentru grija pe care o poartă 
societăţii, fără de care desigur că rodul cules astăzi n'ar îi atât de bogat. 

Mulţumim tuturor colaboratorilor noştri şi în special acelora care 
sau apropiat mai mult de noi: d-lui Traian Blajovici pentru toată munca 
pe care a depus-o pentru societate, d-lui lonel Nadiş şi d-lui Teodor 
Deme pentru colaborarea lor. 

Fie ca rodul muncii noastre să îie o bucurie pentru noi şi un în- 


demn pentru viitor. VLAD ZĂNESCU 
Preşedintele soc. rel. „Si. Gheorghe“. 


REUNIUNEA MARIANA „Buna Vestire“ a elevilor greco-catolici dela 

-jiceul Emanuil Gojdu a împlinit în anul acesta un nou an de o rodnică - 
activitate. Membrii au înţeles în mare parte apelui lansat de dl. Preze- 

dinte de onoare Păr. Pop Anton, care a depus toată bună voinţa de pă- 

rinte sufletesc, conducând tinerimea cu deviza „prin Maria, la Cristos“ pe 

calea virtuţii pentru atingerea periecţiunii morale. Comitetul a lucrat în- 

irun mod conştiincios. Era compus din Vasile Michiş cl. VIll-a preşedinte, 

Bulgăr Gh. cl. Vil-a vicepreşedinte, Venter Justin cl. VIII secretar, Boţiu A, 

Potra Gh. din cl. Vll-a censori. 

S'au ţinut 6 şedinţe ordinare şi 2 iestive. Un program era compus 
din 1, conferinţă, 2, recitări, 3, puncte muzicale. 

1) Bulgăr Gh. a vorbit, dând dovadă de o adâncă cunoaştere a 
sufletului nostru, despre diferite aspecte ale tâ:ărului marian iar în altă 
ocazie, desbre „heligie şi caracter ca şi condiţii ale renaşterii Ţării“ cu o 
precizie ştiinţifică vrednică de laudă ; Hossu Vasile cl. Vlil-a ne-a zugră- 
vit cu mult bun simţ, adevărata societate bazată pe moralitate, iar Pop 
Zeno cl. Vill-a ne-a tratat cu o mare înţelegere dificila problemă a vo- 
inţei creştine. Vasile Michiş cl. VIil-a a ţinut două conferinţe de popu- 
larizare, arătând într'una modul cum a inspirat Sfânta Fecioară pe artişti 
la creiarea operelor nemuritoare, iar în alta vordind despre personalitatea 
marelui răposat Papa Pius al XI-lea. Potra Gh. cl. Vll-a ne ţine o înte- 
resantă vorbire despre morală, nota ce ne distinge de animale, iar Venter 
Justin cl. VIll-a despre Papi, părinţii sufleteşti ai lumii, cari nu rareori 
au ajutat pe Români în desvoltarea lor culturală. 

2) In recitări s'a distins Ardelean Cornel cl. VIll-a cu poezia oca- 
zională „Fericitul Jeremia Românul“ de Păr. 1. Gârleanu. De menţionat sunt: 
Boţiu A. cl. VII, Chiş Roşcanu Flaviu cl. VI, Giurea cl. IV şia... 

3) Punctele muzicale, care au dat un colorit de sărbătoare şedin- 
țelor, au fost foarte bine alese. Fanea Victor cl. Vill-a ne-a delectat cu 
plăcuta lui voce, cântând diferite pricesne şi cântece rehgioase un „Ave 
Maria“ de Michiş şi bucăţi proiane de Brahms şi Mendelsshon. 

S'au distins şi Fritea A, cl. JI] B. care a executat cu real talent la vioară 

bucăţi clasice şi Michiş V. cl. Vill la pian cu frumoase calităţi. Sodalii Sabo 
V. şi Csanda Andrei, ambii din cl. Vl-a au complectat prin aconpania- 
mentul lor la pian, frumuseţea solurilor executate. 

Sodalii mariani au venit în număr mare la şedinţe profitând mult 
de cele auzite dela membrii cari au depus toată râvna şi truda tinerească 
pentru propăşirea Reuniunii, care are de scop să ne întărească credința 
în Dumnezeu, Biserică şi-Rege. Sperăm că activitatea acestui an se va. 
continua în cei următori şi cu mai multe roade. V. MICHIŞ 


Cronica muzicală. 
Oradea Septemvrie 1938—Aprilie 1939. 


Mişcări muzicale ia Oradea, nici în anul acesta n'au fost dese. Sin- 
gura instituţie muzicală română dîn Ardeal, opera din Cluj, ne-a dato 
serie de reprezentanţii din irumoasele opere din repertoriu (Carmen, 
Faust, Ebreea, Lahme, Cavaleria Rusticană, Paiaţa, Voevodul Țiganilor. 
Tomih&user, Rigaleto, Traviatto) cât şi câteva premiere (Mauon, Mortha, : 
Irs). Păcat cu nu s'a reprezentat nici o operă românească. Dl. Director 
Dr. M. Mosta ne-a trimis ansablul întreg şi bme pregătit: Orchestra sub 
baghetele Dlor Jean Bobescu, Dr. M. Săveanu, Ronai, E, Lazăr, corul sub 
direcţia Dlui H. Klee, baletul (mai bnn ca în anul trecut) sub conducerea 
Dunei C. Stanciu. Severa direcţie de scenă a avea mai totdeauna DI. N, 
Bretan. Rorurile principale erau cântate de cei mai buni solişti: Dnele 
Ana Roza Vasiliu, Lia Pop, M. Nestărescu, M. Cojocariu, P. Georgescu, şi 
Dna Dr. T. Spătaru, C. Ujeicu, V. Siomin, Demetrescu, G. Simionescu, 
Soculski, loroszki, iar elementele tinere remarcăm Dşoarele Lia Hubic, 
F. Dobreascaia, Dnii Znomirovschi, Nicolau, Moarcăş, Rântescu. Sperăm 
că Opera Română din Cluj îşi va păstra nivelul şi pe mai departe, prin 
aşa bune reprezentații. 

Cele mai mari evenimente muzicare ale acestui an au fost trei 
concerte date de maestrul George Enescu, M. 1. Thibard, şi A. Fischer. 
Maestrul Enescu. Incomparabilui violonist, genialul compozitor şi netntre- 
cutul dirijor, e cea mai mare glorie naţională a noastră. Ne-a îermecat 
din nou, dând tot.ce-i mai periect, prin aproiundarea în viaţă marilor 
compozitori, Ne-a dovedit din nou că rămâne unic atât în executarea 
hucăţilor clasice (Bach, Beeihovan) romantice (Schuman) sau moderne 
(Debussy, Gaubert). Pionista Annie iiischer câştigătoarea premiului inter- 
naţional, Liszt, cu toată tinereţea ei, e artistă formată, cu o tehnică ui- 
mitoare şi cu o largă înțelegere şi simţământ în executarea oricărei com» 
poziţii, lucru pentru care merită acel renume mondial ce posedă. Maestrul 
lacqnes Thibaud e cel mai desăvârşt înterpret a lui Mozart, prin jocul 
lui vioiu, cu un avânt tireresc, ducând parcă melodia pe aripi în sierele 
cele mai sublime; el mai este şi un fervent păstrător al tradiţiei muzi- 
cale iranceze. 

Dintre artiştii dela noi, merștă să fie pomenit Dl Jean Proşteanu, 
care a dat un conceri Paganini, înterpretând cu versa şi o tehnică unică 
compoziţiile marelui violonist italian. 

Instituţii muzicale locale neexistând, nu avem în deosebi nimica 
de menţionat. Numai corurile s'au produs întrun mod reuşit, la sărbă- 
torile năţionale (1 Decemvrie, 24 lanuarie, 27 Februarie) sau în alte ocazii 
(6 Decemvrie, 14 Martie, 25 Martie etc.) Sau remarcat prin executarea 
corectă a diferitelor bucăţi de autori români :Corul Academiei Teologice 
Ortodoxe sub conducerea Dlui prof. Gornel Givulescu şi al Academiei 
Teologice Unite sub Dl. prof. Francisc Hubic. lar dintre şcolile secundare: 
şcolile Normale de Star. sub conducerea Dlui proî. Gh. Sirat; corul liceului 
de fete Oltea Doamna sub direcţia Dnei-proi. Colonel C. Şiara, al liceului 
de Băeţi Em. Gojdu sub Dhnii profesori E. Hâncu şi Popa Virgil. 

Au mai fost coruri, ansambluri instrumentale, solouri etc. , , la ser- 
bările străjereşti ale diieritelor şcoli. ..... 

Aşteptăm mai multe maniiestaţiuni muzicale, mai ales româneşti!. 


VASILE MICHIŞ. 





ȚARA VISURILOR NOASTRE 


apare lunar 
INGRIJITĂ DE: 


DINU TĂNASE cl. VIII, preş. soc. de lectură «V. Alexandri». 
OSCAR POPESCU cl. VII, vicepreşedinte. 

IONEL NADIȘŞ cl. VIII, secretar. 

TRAIAN BLAJOVICI cl. VIII, preş. comisiei critice. 
VASILE MICHIȘ cl. VIII. 

ZENO POP cl. VIII. 

VLAD ZĂNESCU cl VIII. 

GHEORGHE BULGĂR cl. VII. 

CORNEL DRAGOMIR cl. VI. 

EUGEN L. GROZA cl. VII. 

GHEORGHE POTRA cl. VII. 

AUREL GHENDER cl. VI. 

FLORIAN GHERDAN cl. VI. 

VLADIMIR DRIMBA cl. V. 

GHEORGHE FLORESCU cl. V. 


Sub conducerea şi răspunderea: 
Prof. AUGUSTIN COSMA 


La revista noastră pot colabora elevii liceului «Emanuil 
Gojdu», foştii elevi, precum şi elevii altor şcoli, ale căror arti- 
cole le publicăm bucuros în măsura posibilităților. Redacţia îşi 
rezervă dreptul de a face eventuale corecturi la articolele elevilor. 

Un număr restrâns de pagini din fiecare număr va îi rezervat 
domnilor profesori și părinților pentru a trata chestiuni cari 
privesc viaţa ori educația elevilor. 

Articolele: se vor scrie citeţ şi pe o pagină a îoii,. iar cele 
pentru numărul următor al revistei se vor trimite până cel/ma: 
fârziu în prima zi a lunei următoare pe adresa: Prof. Augus- 
tin Cosma, Oradea, Str. Dr. Lascu No.5, cu menţiunea: Pentru 
revista «Țara visurilor noastre», scrisă pe plic. 

Redacţia stă cu toată plăcerea la dispoziţia cetitorilor pentru 
a-i lămuri, pentru a le ajuta la rezolvarea problemelor pe cari 
nu şi-le pot înșiși rezolvi. Aceasta fie la poşta redacţiei, îie, 
dacă problema merită interes deosebit, în cadrele unui articol. 





Abonament pe anul şcolar 1938-—1939. 


Pentru instituțiuni Deir e E a lei 
Abonamente de incurajare . . . . . 200 » 
Pentru d-nii profesori şi lia aa 100 
Pentru elevi . . . . i ea du e 200 


Elevii, la 5 abonamente plătite, primesc un abonament gratuit. 
Cine reţine un număr, se consideră abonat. 
— Preţul unui exemplar 20 lei — 











„TIPOGRAFIA ADMINISTRATIVĂ“ 
Propr. I. Ciortin 
Oradea, str. Avram Iancu No. 3. 











